-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

1.  ลักษณะของผลิตภัณฑ์หรือบริการ

ธุรกิจของบริษัทฯและบริษัทย่อย แบ่งลักษณะการให้บริการออกเป็น 3 สายงาน ได้แก่ 1)
ธุรกิจการบริหารสินทรัพย์ด้อยคุณภาพ 2) ธุรกิจให้บริการสินเชื่อส่วนบุคคลเพื่อการอุปโภคและบริโภค
และ 3) ธุรกิจที่ปรึกษาการเงินและวาณิชธนกิจ
ซึ่งมีการบริหารงานโดยบุคลากรที่มีประสบการณ์และความชำนาญที่มาจากธุรกิจการเงิน
โดยมีรายละเอียดของการให้บริการ ในแต่ละประเภทมีดังต่อไปนี้

  4.1.1 ธุรกิจบริหารสินทรัพย์ด้อยคุณภาพ

ในหลายๆปีที่ผ่านมาในอดีต จากการที่ประเทศไทยเผชิญปัญหาทางเศรษฐกิจ
และส่งผลกระทบต่อปัญหาหนี้สินของประชาชนและธุรกิจในภาคอุตสาหกรรมต่างๆ
ทำให้บริษัทฯเห็นว่าตลาดการให้บริการบริหารสินทรัพย์ด้อยคุณภาพ หรือ หนี้ที่ไม่ก่อให้เกิดรายได้
(Non-performing Loan / NPL) เป็นตลาดขนาดใหญ่อีกตลาดหนึ่ง
ซึ่งสถาบันการเงินที่มีสินทรัพย์ด้อยคุณภาพ หรือ NPL อยู่ในงบการเงินของตน
ย่อมจะหาทางจัดการแก้ไขปัญหา แต่อาจมีข้อจำกัดด้านกำลังบุคลากรและความเชี่ยวชาญ
ประกอบกับการที่บริษัทฯได้ดำเนินงานด้านที่ปรึกษาในการปรับโครงสร้างหนี้จนประสบความสำเร็จ
ได้รับการยอมรับทั้งจากเจ้าหนี้และลูกหนี้ และมีความเป็นอิสระ คือ
ไม่ได้เป็นบริษัทในเครือของสถาบันการเงินใด ในระยะแรก
บริษัทฯจึงตัดสินใจเข้าสู่ธุรกิจการรับจ้างบริหารสินทรัพย์ด้อยคุณภาพ
โดยมุ่งเสนอตัวเข้าเป็นผู้ให้บริการในการเจรจาและจัดเก็บหนี้ที่ไม่ก่อให้เกิดรายของสถาบันการเงินและองค์กรบริหารสินทรัพย์ด้อยคุณภาพต่างๆ
ซึ่งรวมถึงงานด้านการดำเนินคดีฟ้องร้องเพื่อติดตามการชำระหนี้
และการบริหารจัดการขายสินทรัพย์หลักประกันอื่นๆ
ที่ได้รับมาจากการโอนทรัพย์ของลูกหนี้เพื่อการชำระหนี้หรือจากการยึดทรัพย์หลักประกัน
ทั้งนี้ขอบเขตของงานด้านการบริหารสินทรัพย์ด้อยคุณภาพโดยรวมพอสรุปได้ดังนี้

-   เป็นตัวแทนเจ้าหนี้ ในการเจรจากับลูกหนี้ เพื่อหาข้อสรุปและกำหนดแนวทางการชำระหนี้
    ภายใต้หลักเกณฑ์ วิธีการ
    และกระบวนการปรับปรุงโครงสร้างหนี้ตามนโยบายและมาตรการที่ได้รับมอบหมายจากเจ้าหนี้

-   การติดตามและเรียกเก็บหนี้ ตามเงื่อนไขในสัญญาปรับปรุงโครงสร้างหนี้

-   การติดตามทวงถามในกรณีที่ลูกหนี้ผิดนัดชำระหนี้

-   การดำเนินคดี และบังคับยึดทรัพย์หลักประกัน รวมทั้งการขายทอดตลาดทรัพย์

-   การบริหารจัดการทรัพย์สินรอการขาย

-   การจัดทำระบบฐานข้อมูลลูกหนี้รายตัว ข้อมูลหลักประกัน เงื่อนไขการปรับปรุงโครงสร้างหนี้
    การตัดชำระหนี้ รวมทั้งฐานข้อมูลอื่นๆ ซึ่งจำเป็นในการบริหารสินทรัพย์และการกำกับดูแล
    รวมทั้งปรับปรุงฐานข้อมูลให้เป็นปัจจุบัน

สำหรับการดำเนินงานในสายงานบริหารสินทรัพย์ด้อยคุณภาพ แบ่งออกเป็น

1.  การรับจ้างบริหารสินทรัพย์ด้อยคุณภาพ

การบริหารงานสินทรัพย์ด้อยคุณภาพ
บริษัทฯใช้ระบบคอมพิวเตอร์และระบบซอร์ฟแวร์คอมพิวเตอร์ควบคุมการบริหารจัดการ
ซึ่งเป็นระบบที่ใช้บริหารจัดการตั้งแต่เริ่มให้บริการธุรกิจบริหารสินทรัพย์ด้อยคุณภาพในปี 2547
โดยมีการพัฒนาระบบและโปรแกรมต่างๆ เรื่อยมา
เพื่อให้มีความเหมาะสมต่อการบริหารงานในปัจจุบันที่มีจำนวนพอร์ตเพิ่มมากขึ้น
ซึ่งจะช่วยให้การบริหารจัดการสินทรัพย์ด้อยคุณภาพมีประสิทธิภาพและการประเมินผลครอบคลุมทุกเนื้องานมากยิ่งขึ้น
ทั้งนี้บริษัทฯได้ดำเนินการจดลิขสิทธิ์โปรแกรมย่อยต่างๆ ไว้เป็นของบริษัทฯด้วย
ซึ่งบริษัทฯได้ให้บริษัทย่อย คือ บริษัท เอแคป เซอร์วิสเซส จำกัด
เป็นผู้ลงทุนในทรัพย์สินและให้เช่าแก่บริษัทฯ
รวมทั้งบริษัทย่อยอื่นๆของบริษัทฯที่ประกอบธุรกิจบริหารสินทรัพย์ด้อยคุณภาพ

บริษัทฯมีพนักงานที่รับผิดชอบงานในด้านบริหารสินทรัพย์ด้อยคุณภาพจำนวนเกือบ 100 คน
ที่อยู่ภายใต้การดูแลของรองกรรมการผู้จัดการสายงานบริหารสินทรัพย์ด้อยคุณภาพ
การจัดสรรจำนวนคนที่ปฏิบัติงานดังกล่าว
จะมีความแตกต่างจากงานที่ปรึกษาทางการเงินและวาณิชธนกิจอย่างมาก
เนื่องจากในแต่ละพอร์ตนั้นจะมีจำนวนลูกหนี้อยู่หลายราย
ดังนั้นเพื่อให้เกิดประสิทธิภาพในการดำเนินงาน และสามารถดูแล ติดตาม
ประสานงานกับลูกหนี้ในแต่ละพอร์ตได้อย่างทั่วถึง
บริษัทฯจึงต้องมีพนักงานที่ดูแลงานด้านนี้ให้เพียงพอต่อพอร์ตลูกหนี้ที่บริษัทฯได้รับบริหารอยู่

บริษัทฯได้วางโครงสร้างการให้บริการบริหารสินทรัพย์ด้อยคุณภาพออกเป็นสองฝ่ายงานหลักคือฝ่ายงานบริหารสินทรัพย์
และฝ่ายปฏิบัติการ โดยทั้งสองฝ่ายงานมีการจัดแบ่งแยกเป็นหน่วยงานย่อย ได้แก่
หน่วยงานบริหารหนี้ หน่วยงานบริหารทรัพย์สินรอการขาย หน่วยงานบริหารงานคดี
หน่วยงานประเมินราคา หน่วยงานด้านบัญชีและการเงิน หน่วยงานด้านนิติกรรมสัญญา
หน่วยงานเทคโนโลยีสารสนเทศ หน่วยบริหารงานบุคลากรและธุรการ
และหน่วยงานการควบคุมและตรวจสอบภายใน เป็นต้น
โดยมีผู้บริหารและเจ้าหน้าที่ที่มีความเชี่ยวชาญและมีประสบการณ์ในการบริหารและติดตามหนี้มาเป็นทีมงานของบริษัทฯ
โครงสร้างดังกล่าว
จะทำให้บริษัทฯสามารถดำเนินการเรียกเก็บหนี้ได้ตามกำหนดระยะเวลาในสัญญาว่าจ้าง
และเป็นโครงสร้างที่ทำให้สามารถดำเนินงานได้อย่างมีประสิทธิภาพ
และมีความโปร่งใสสามารถตรวจสอบได้
ทั้งนี้บุคลากรในส่วนนี้จะปฏิบัติงานเฉพาะงานให้บริการบริหารสินทรัพย์ด้อยคุณภาพเท่านั้น

สำหรับการรับจ้างบริหารสินทรัพย์ด้อยคุณภาพ ณ สิ้นปี 2552
บริษัทฯคงเหลือสัญญารับจ้างบริหารสินทรัพย์ด้อยคุณภาพให้กับเจ้าของพอร์ตที่เป็นบริษัทบริหารสินทรัพย์ทั้งหมดอยู่ทั้งสิ้น
8 สัญญา คิดเป็นมูลหนี้ตามมูลค่าเงินต้นรวมประมาณ 41,494 ล้านบาท นอกจากนี้
บริษัทฯได้มีบริษัทย่อย คือ บจ.เอแคป (มาเลเซีย) เอสดีเอ็น บีเอชดี
เป็นผู้บริหารสินทรัพย์ด้อยคุณภาพในประเทศมาเลเซียที่มีมูลหนี้ตามมูลค่าเงินต้นประมาณ 2,500
ล้านบาท เมื่อสิ้นปี 2552 ที่ผ่านมา
บริษัทฯสามารถเจรจาการปรับโครงสร้างหนี้และได้ข้อสรุปจากลูกหนี้ (ไม่รวม ACAP Malaysia)
คิดเป็นมูลหนี้ตามมูลค่าเงินต้นประมาณ 16,041 ล้านบาท แบ่งเป็นการปิดบัญชีลูกหนี้แล้ว 8,332
ล้านบาท ลูกหนี้ที่ได้รับการอนุมัติและรอปิดบัญชี 4,056 ล้านบาท
ลูกหนี้ที่มีการปรับโครงสร้างหนี้ตามแผนเดิม 3,652 ล้านบาท
มีทรัพย์สินรอการขายในความดูแลจำนวนประมาณ 294 ล้านบาท

ลักษณะรายได้จากการรับจ้างบริหารสินทรัพย์ด้อยคุณภาพ

การรับจ้างบริหารพอร์ตสินทรัพย์ด้อยคุณภาพจะได้ผลตอบแทนในรูปของค่าธรรมเนียมจากการบริหาร
โดยทั่วไปที่บริษัทฯได้รับแบ่งออกเป็น 2 ลักษณะ ดังต่อไปนี้

1.  Cash Collection Fee เป็นค่าธรรมเนียมที่คิดจากสัดส่วนร้อยละของเงินที่ได้รับจากลูกหนี้
    ภายหลังการหักต้นทุนซื้อมูลหนี้ และค่าใช้จ่ายบุคคลที่ 3
    ซึ่งเป็นค่าใช้จ่ายเกี่ยวกับการดำเนินคดีต่างๆ ค่าประเมินทรัพย์สิน ค่าเบี้ยประกันภัย
    ค่าที่ปรึกษาทางกฎหมาย เป็นต้น โดยบริษัทฯจะเรียกเก็บเป็นรายไตรมาสจากผู้ว่าจ้าง

2.  ค่าใช้จ่ายในการดำเนินงาน (Base Fee) เช่น ค่าจ้างบุคคลากร ค่าใช้จ่ายสำนักงาน
    เป็นต้น บริษัทฯจะเรียกเก็บเป็นรายเดือนจากผู้ว่าจ้าง

2.  การเข้าประมูลพอร์ตบริหารสินทรัพย์ด้อยคุณภาพ

การประมูลพอร์ตบริหารสินทรัพย์ด้อยคุณภาพจะดำเนินงานโดยบริษัทย่อยของบริษัทฯ ได้แก่
บริษัทบริหารสินทรัพย์ เอแคป จำกัด (“บบส.เอแคป”) ที่บริษัทฯถือหุ้นร้อยละ 99.99
และบริษัทบริหารสินทรัพย์ สตาร์ จำกัด (“บบส.สตาร์”) ที่บริษัทฯถือหุ้นร้อยละ 83.44
โดยทั้งสองบริษัทได้รับอนุญาตจากธนาคารแห่งประเทศไทยให้ประกอบธุรกิจเป็นบริษัทบริหารสินทรัพย์ตามพระราชกำหนดบริษัทบริหารสินทรัพย์
พ.ศ. 2541
ทำให้ทั้งสองบริษัทสามารถเข้าประมูลซื้อพอร์ตบริหารสินทรัพย์ด้อยคุณภาพจากสถาบันการเงินต่างๆ
ได้ โดยภายหลังการประมูลพอร์ตมาได้ จะทำให้ทั้งสองบริษัทมีสถานะเป็นเจ้าของพอร์ตที่ประมูลมา
และบริษัทย่อยทั้งสองสามารถเป็นผู้จ้างให้บริษัทฯเป็นผู้บริหารพอร์ตนั้นๆ
หรือบริษัทย่อยทั้งสองแห่งจะเป็นผู้บริหารเองก็ได้ ซึ่งโดยส่วนใหญ่แล้ว
บริษัทย่อยทั้งสองแห่งจะเป็นผู้จ้างให้บริษัทฯบริหารแทน
เนื่องจากความพร้อมในด้านบุคลากรและระบบการติดตามและบริหารจัดการของบริษัทฯที่มีความพร้อมมากกว่า
แต่อย่างไรก็ตามในปัจจุบันบบส.สตาร์
ได้บริหารพอร์ตสินทรัพย์ด้อยคุณภาพที่ตนเองเป็นเจ้าของพอร์ตอยู่จำนวน 2 พอร์ต
คิดเป็นมูลหนี้ตามมูลค่าเงินต้นรวมประมาณ 370 ล้านบาท

ก่อนการเข้าประมูลพอร์ตบริหารสินทรัพย์ด้อยคุณภาพ บริษัทย่อยทั้งสองแห่งจะทำการศึกษาข้อมูลต่างๆ
ของพอร์ตที่เข้าประมูลซื้อ เช่น การพิจารณามูลค่าหลักประกัน พิจารณาข้อมูลทางการเงิน
และประวัติของลูกหนี้ เป็นต้น เพื่อนำข้อมูลดังกล่าวมาประมวลผล
และกำหนดเป็นราคาที่ใช้สำหรับประมูลซื้อพอร์ตนั้น ซึ่งการเข้าประมูลในแต่ละครั้งนั้น
นอกจากจะต้องแข่งขันด้านราคากับผู้ประมูลรายอื่นๆแล้ว
ยังต้องพิจารณาถึงความเป็นไปได้ในการเรียกเก็บหนี้จากพอร์ตสินทรัพย์ด้อยคุณภาพนั้นๆ ด้วย
ทั้งนี้เพื่อให้เกิดผลประโยชน์สูงสุด เมื่อนำพอร์ตสินทรัพย์ด้อยคุณภาพนั้นมาบริหาร

ในการเข้าประมูลซื้อพอร์ตบริหารสินทรัพย์ด้อยคุณภาพของทั้งบบส.เอแคป และบบส.สตาร์
บริษัททั้งสองแห่ง จะได้รับการสนับสนุนวงเงินสินเชื่อจากสถาบันการเงินจากต่างประเทศ
และบริษัทฯตามรายละเอียดต่อไปนี้

  ----------- ------------------------------- ---------------------------- ---------- ---------------- ----------
  บริษัทย่อย     ผู้ให้วงเงินกู้ยืม                     ความสัมพันธ์ระหว่างผู้ให้กู้กับบริษัทฯ   วงเงินกู้ยืม   วงเงินกู้ยืมคงเหลือ ณ พอร์ต
                                                                           (ล้านบาท)   31 ธ.ค. 52       
                                                                                      (ล้านบาท)         

  บบส.เอแคป   สถาบันการเงินต่างประเทศ            ไม่มี                          3,127.45   1,902.85         U01

              สถาบันการเงินต่างประเทศ            ไม่มี                          1,560.00   1,452.94         T01

              ACAP                            บบส.เอแคป เป็นบริษัทย่อย ACAP    50.00      46.33            

  บบส.สตาร์    สถาบันการเงินที่เกี่ยวข้องกัน           ผู้ถือหุ้นของบริษัทฯ                60.70      8.32             S01&S02
                                              และมีกรรมการร่วมกัน                                         

                                                                           456.50     233.86           S03

                                                                           899.62     433.03           S04

              ACAP                            บบส.สตาร์เป็นบริษัทย่อย ACAP      37.00      20.44            S03

              สถาบันการเงินต่างประเทศที่เป็นผู้ถือหุ้น   ผู้ถือหุ้นของบริษัทฯ                2,614.61   1,103.50         K01
                                              และมีกรรมการร่วมกัน                                         

              ACAP                            บบส.สตาร์เป็นบริษัทย่อย ACAP      50.00      21.05            

              สถาบันการเงินต่างประเทศที่เป็นผู้ถือหุ้น   -                            864.37     791.54           
  ----------- ------------------------------- ---------------------------- ---------- ---------------- ----------

โดยปัจจุบัน บบส.เอแคป
ได้รับการสนับสนุนวงเงินสินเชื่อจากสถาบันการเงินในต่างประเทศแห่งหนึ่ง
ในการประมูลซื้อพอร์ตสินทรัพย์ด้อยคุณภาพจำนวนรวม 2 พอร์ต คิดเป็นวงเงินรวมประมาณ 4,687
ล้านบาท โดยมีบริษัทฯให้กู้ยืมจำนวน 50 ล้านบาท

สำหรับบบส.สตาร์ ได้รับการสนับสนุนวงเงินสินเชื่อจากสถาบันการเงินต่างประเทศที่เป็นผู้ถือหุ้น
และสถาบันการเงินที่เกี่ยวข้องกัน เป็นวงเงินรวมประมาณ 4,895.80 ล้านบาท
สำหรับการประมูลพอร์ตสินทรัพย์ด้อยคุณภาพจำนวน 5 พอร์ต โดยบริษัทฯให้กู้ยืมร่วมด้วยจำนวน 87
ล้านบาท สำหรับพอร์ตบริหารสินทรัพย์ด้อยคุณภาพ 2 พอร์ต

ลักษณะรายได้จากการเป็นเจ้าของพอร์ตสินทรัพย์ด้อยคุณภาพ

จากการที่บบส.เอแคป และบบส.สตาร์
เป็นเจ้าของพอร์ตสินทรัพย์ด้อยคุณภาพที่ประมูลได้มาจากสถาบันการเงิน
จะทำให้บริษัททั้งสองมีรายได้จากดอกเบี้ยของลูกหนี้ที่เกิดจากการซื้อพอร์ตสินทรัพย์ด้อยคุณภาพ
ทั้งที่เป็นเงินลงทุนในลูกหนี้ และที่โอนปรับเปลี่ยนเป็นเงินให้สินเชื่อ
ซึ่งจะบันทึกเมื่อได้รับชำระโดยการเรียกเก็บหนี้
ทั้งนี้อาจมาจากการว่าจ้างให้บริษัทฯเป็นผู้บริหารพอร์ต หรือทั้งบบส.เอแคป
และบบส.สตาร์เป็นผู้บริหารพอร์ตเองก็ได้ ซึ่งในปัจจุบันบบส.เอแคป
ที่เป็นเจ้าของพอร์ตสินทรัพย์ด้อยคุณภาพจำนวน 2 พอร์ต ได้ว่าจ้างให้บริษัทฯเป็นผู้บริหารทั้งหมด
ส่วนบบส.สตาร์ ที่เป็นเจ้าของพอร์ตสินทรัพย์ด้อยคุณภาพจำนวน 5 พอร์ต เป็นผู้บริหารเองจำนวน 2
พอร์ต นอกนั้นว่าจ้างให้บริษัทฯเป็นผู้บริหาร

3.  งานคดี และนิติกรรมต่างๆ สนับสนุนงานบริหารสินทรัพย์ด้อยคุณภาพ

การดำเนินธุรกิจบริหารสินทรัพย์ด้อยคุณภาพ
หลีกเลี่ยงไม่ได้ที่จะต้องมีขั้นตอนของขบวนการในการดำเนินการฟ้องร้อง การยึดทรัพย์
การทำสัญญาการชำระหนี้ต่างๆ และนิติกรรมทางกฎหมายอื่นๆ ดังนั้นงานในส่วนนี้ บริษัท เอแคป
คอนซัลติ้ง จำกัด (“ACON”) ซึ่งเป็นบริษัทย่อยของบริษัทฯ
จะเป็นผู้ให้บริการแทนบริษัทฯจากการบริหารงานสินทรัพย์ด้อยคุณภาพ โดย ACON
จะได้รับผลตอบแทนเป็นค่าธรรมเนียมจากการปฏิบัติงานในการทำนิติกรรมสัญญาต่างๆ นอกจากนี้
ACON ยังให้บริการงานที่ปรึกษาทางการเงินอื่นๆ แก่ธุรกิจภายนอกด้วย เช่น
การให้บริการงานด้านการจดทะเบียน คดีความ งานกฎหมายทางภาษี กฎหมายการประกอบธุรกิจ
กฎหมายแรงงาน เป็นต้น

  4.1.2 ธุรกิจสินเชื่อส่วนบุคคลเพื่อการอุปโภคและบริโภค

การให้บริการในธุรกิจสินเชื่อส่วนบุคคลเพื่อการอุปโภคและบริโภค โดยบริษัท แคปปิตอล โอเค
จำกัด (“CAP OK”) ซึ่งถือหุ้นโดยบริษัทฯ ร้อยละ 99.99
ประกอบด้วยการให้บริการทางสินเชื่อส่วนบุคคลในรูปแบบต่างๆ 4 ประเภท ดังนี้

1. การให้บริการสินเชื่อส่วนบุคคล (Personal Loan)

เป็นการให้สินเชื่อที่ไม่ต้องใช้หลักทรัพย์ค้ำประกัน
โดยลูกค้าสามารถเลือกจำนวนเดือนผ่อนชำระได้ตั้งแต่ 12 – 60 เดือน เงินผ่อนต่อเดือน เริ่มต้นที่
400 บาท โดยแบ่งออกเป็น สินเชื่อเงินสดพร้อมใช้ เป็นสินเชื่อที่แบ่งชำระเป็นงวด
(Installment Loan) และสินเชื่อแบบหมุนเวียน (Revolving Credit)
ซึ่งลูกค้าสามารถเบิกใช้เงินจากวงเงินสินเชื่อที่อนุมัติให้ โดยคิดดอกเบี้ยเฉพาะเงินที่เบิกใช้เท่านั้น
ทั้งนี้สินเชื่อทั้ง 2 ประเภทนี้มีการกำหนดการคิดอัตราดอกเบี้ยแบบ ลดต้น ลดดอก (Effective
Rate) ซึ่งยอดหนี้จะลดลงตามเงินต้นคงเหลือที่ลดลง

2. การให้บริการสินเชื่อเงินผ่อน (Sales Finance)

เป็นการให้บริการสินเชื่อ สำหรับผู้ต้องการซื้อสินค้าและบริการประเภทต่างๆ
ในลักษณะการผ่อนชำระเป็นงวดๆ ภายในระยะเวลาที่กำหนด โดยมีการกำหนดดอกเบี้ยแบบคงที่
(Flat Fee Rate) ตามประเภทของสินค้าและบริการ เช่น เครื่องใช้ไฟฟ้า คอมพิวเตอร์
อุปกรณ์ตกแต่งรถยนตร์ โทรศัพท์มือถือ ฯลฯ ทั้งนี้เงื่อนไขและรายละเอียดต่างๆ
จะอยู่ภายใต้นโยบายการอนุมัติสินเชื่อ

3. บัตรเครดิต (Credit Card)

โดยจะร่วมกับบริษัทพันธมิตรอื่นๆ เพื่อออกบัตรเครดิตร่วม( Affinity Card)
ที่ให้สิทธิประโยชน์พิเศษแก่ผู้ถือบัตร เช่น บัตรเครดิตไทยแอร์เอเชีย
ซึ่งผู้ถือบัตรสามารถใช้แต้มสะสมในการใช้บัตร แลกตั๋วโดยสารเครื่องบินได้ นอกจากนี้ CAP OK
ยังได้ออกบัตรเครดิต COK Platinum เพื่อเพิ่มฐานลูกค้าบัตรเครดิตให้มากขึ้นด้วย
อย่างไรก็ตามในส่วนของบัตรเครดิตไทยแอร์เอเชีย ที่ CAP OK
ได้ออกร่วมกับสายการบินไทยแอร์เอเชีย ได้ยกเลิกบัตรดังกล่าวในสิ้นเดือนมีนาคม 2552 ที่ผ่านมา

4. การให้บริการสินเชื่อเช่าซื้อ (Hire Purchase)

เป็นบริการสินเชื่อเช่าซื้อรถจักรยานยนต์ ในลักษณะการผ่อนชำระเป็นงวดๆ
ภายในระยะเวลาที่กำหนด โดยพิจารณาวงเงินสินเชื่อจาก เงินดาวน์
ส่วนระยะเวลาในการผ่อนชำระค่างวดจะขึ้นกับฐานะการเงินของลูกค้า ยี่ห้อ รุ่น
และราคาของรถจักรยานยนต์ โดยจะกำหนดอัตราดอกเบี้ยแบบคงที่ (Flat Fee Rate)
ตามคุณสมบัติของผู้สมัครวงเงิน และในบางกรณี ลูกค้าอาจต้องมีผู้ค้ำประกันเพิ่มเติม
ถ้าเงื่อนไขไม่เป็นตามนโยบายการอนุมัติสินเชื่อ

การดำเนินนโยบายธุรกิจในสายงานนี้ปีที่ผ่านมา CAP OK
จะดำเนินงานในส่วนของการติดตามหนี้เป็นหลัก ในขณะที่การปล่อยสินเชื่อจะมีสัดส่วนน้อยลง
จากสาเหตุในปีที่ผ่านมาประเทศไทยประสบปัญหาทางเศรษฐกิจที่เริ่มชะลอตัว
ทำให้การดำเนินนโยบายทางธุรกิจสายงานนี้ต้องมีความระมัดระวังเพิ่มขึ้นสำหรับการปล่อยสินเชื่อ
เพื่อเป็นการป้องกันความเสี่ยงจากการชำระหนี้ของลูกหนี้ที่มีการประเมินว่าอาจประสบปัญหาในการชำระหนี้ในช่วง
1-2 ปีนี้ โดยในปีที่ผ่านมา CAP OK สามารถเรียกเก็บหนี้ได้ประมาณ 1,206 ล้านบาท
ซึ่งใกล้เคียงกับปี 2551 ที่เรียกเก็บหนี้ได้ประมาณ 1,176 ล้านบาท

การขยายธุรกิจในอนาคต (Future Services)

ทั้งนี้ CAP OK มีแผนงานที่จะขยายเข้าสู่ธุรกิจใหม่ ๆ
ในการให้บริการกับลูกค้าทั้งส่วนที่เกี่ยวข้องกับการให้บริการโดยตรงและการให้บริการในแง่ของระบบปฏิบัติการให้กับบริษัทขนาดใหญ่
ยกตัวอย่างเช่น สถาบันการเงิน ผู้ให้บริการเครือข่ายโทรศัพท์มือถือ และ
บริษัทที่ให้บริการสาธารณูปโภคขั้นพื้นฐาน

ในหลายปีที่ผ่านมา CAP OK ได้มีการลงทุนขนานใหญ่กับโครงสร้างพื้นฐานทางด้าน
เทคโนโลยีสารสนเทศ ระบบการสื่อสารและปฏิบัติการต่าง ๆ
ซึ่งทำให้เหมาะสมกับแผนงานที่จะให้บริการลูกค้าเป็นจำนวนมากได้
ประกอบกับมีความชำนาญในการให้บริการการเรียกเก็บหนี้ประเภทหนี้สินส่วนบุคคล ซึ่งทาง CAP OK
อยู่ในสถานภาพที่พร้อมสรรพสำหรับการขยายสู่ธุรกิจการให้บริการ การเรียกเก็บเงินลูกหนี้
การบริการศูนย์ลูกค้าสัมพันธ์ และ การให้บริการการอนุมัติสินเชื่อต่าง ๆ โดยบริษัทย่อยของ ACAP
ที่ผ่านมาได้ทำธุรกิจการให้บริการการเรียกเก็บเงินลูกหนี้กับลูกค้ารายสำคัญหลายราย เช่น
บริษัทผู้ให้บริการเครือข่ายโทรศัพท์มือถือ ธนาคารชั้นนำของรัฐบาล และ
บริษัทพัฒนาอสังหาริมทรัพย์ขนาดใหญ่

ลักษณะการจัดเก็บรายได้ของธุรกิจสินเชื่อเพื่อการอุปโภคและบริโภค

การรับรู้รายได้จากธุรกิจสินเชื่อเพื่อการอุปโภคและบริโภค
เป็นการรับรู้รายได้จากดอกเบี้ยของเงินให้กู้ยืม และสินเชื่อประเภทต่างๆ ข้างต้น อย่างไรก็ตาม
ปัจจุบัน CAP OK เริ่มหยุดการให้สินเชื่อลงและหันไปให้บริการงานใหม่
ที่เป็นธุรกิจรับจ้างดำเนินงาน
ทำให้ในอนาคตการรับรู้รายได้ในส่วนของดอกเบี้ยจะลดลงและเป็นการรับรู้รายได้ในส่วนของค่าบริการจากการรับจ้างแทน

  4.1.3 ธุรกิจที่ปรึกษาการเงินและวาณิชธนกิจ

การให้บริการงานที่ปรึกษาการเงินและวาณิชธนกิจ รวมถึงการให้บริการที่ปรึกษาทางการเงินต่างๆ
เช่น การปรับโครงสร้างหนี้ การหาผู้ร่วมทุนหรือแหล่งเงินทุน การสอบทานกระแสเงินสด
การเป็นที่ปรึกษาทางการเงินที่ได้รับความเห็นชอบจากสำนักงานก.ล.ต.
เพื่อให้บริการงานที่ปรึกษาเกี่ยวกับการออกและเสนอขายหลักทรัพย์
การเพิกถอนหุ้นจดทะเบียนออกจากตลาดหลักทรัพย์ การรวมกิจการหรือควบกิจการ
งานที่ปรึกษาการเงินในการเป็นผู้ทำแผนและบริหารแผนฟื้นฟูกิจการภายใต้พระราชบัญญัติล้มละลาย
ที่อยู่ในกระบวนการของศาลล้มละลาย จะให้บริการโดยบริษัทย่อย คือ บริษัท เอแคป คอร์ปอเรท
เซอร์วิสเซส จำกัด หรือ ACS

ACS
ได้รับความเห็นชอบจากสำนักงานคณะกรรมการก.ล.ต.ให้มีคุณสมบัติเป็นผู้ให้บริการงานที่ปรึกษาทางการเงินและวาณิชธนกิจตามขอบเขตที่สำนักงานคณะกรรมการก.ล.ต.กำหนด
โดยมีระยะเวลาให้ความเห็นชอบตั้งแต่วันที่ 3 ธันวาคม 2551 ถึงวันที่ 2 ธันวาคม 2556 ทั้งนี้
มีผู้ที่ได้รับความเห็นชอบให้เป็นผู้ควบคุมการปฏิบัติงานของที่ปรึกษาทางการเงินจากสำนักงานคณะกรรมการก.ล.ต.
จำนวน 4 ท่าน และมีพนักงานที่ให้บริการแก่ลูกค้าในส่วนงานนี้จำนวน 10 ท่าน
ซึ่งการให้บริการงานที่ปรึกษาทางการเงินนี้ ส่วนใหญ่มาจากการแนะนำของลูกค้าต่อๆ กันไป
และมาจากความสัมพันธ์ของผู้บริหารกับผู้ประกอบธุรกิจหลายๆ แห่ง
รวมทั้งการแนะนำจากสถาบันการเงินต่างๆ เป็นต้น ทั้งนี้ก่อนเข้าดำเนินการให้บริการ ผู้บริหาร
ACS จะร่วมปรึกษาหารือกับลูกค้า เพื่อประเมินปัญหาเบื้องต้นและรับทราบวัตถุประสงค์ของลูกค้า
หลังจากนั้นจะมีการมอบหมายให้กับผู้ใต้บังคับบัญชาที่มีหน้าที่รับผิดชอบ
เพื่อดำเนินการเข้าศึกษาในรายละเอียดเบื้องต้นของลูกค้า
ซึ่งภายหลังจากได้มีการวิเคราะห์ปัญหาต่างๆ และดำเนินการตรวจสอบคุณสมบัติของลูกค้าแล้ว ACS
จะได้จัดทำบันทึกข้อตกลงการให้บริการที่ปรึกษาทางการเงิน เพื่อส่งให้ลูกค้าลงนาม
และภายหลังการทำข้อตกลงแล้ว ACS จะเริ่มดำเนินงานในขั้นตอนของการทำ Due Diligence
โดยละเอียดก่อน ให้บริการแก่ลูกค้าตามวัตถุประสงค์ของลูกค้าแต่ละรายต่อไป

ทั้งนี้ สามารถสรุปขอบเขตการให้บริการงานที่ปรึกษาการเงินและวาณิชธนกิจของ ACS ได้ดังนี้

1)  บริการให้คำปรึกษาในการปรับโครงสร้างหนี้
    ซึ่งรวมไปถึงการปรับโครงสร้างหนี้ภายใต้ศาลล้มละลายกลาง

    -   ACS ได้ให้บริการในการให้คำปรึกษา แนวทางการจัดโครงสร้างหนี้
        รวมทั้งเป็นตัวแทนหรือเป็นตัวกลางในการเจรจา
        ให้คำแนะนำและร่วมกำหนดแผนการชำระหนี้ระหว่างเจ้าหนี้และลูกหนี้
        การปรับโครงสร้างหนี้ภายใต้คำสั่งศาลล้มละลายกลาง ซึ่ง ACS
        ได้รับการอนุมัติจากสำนักฟื้นฟูกิจการของลูกหนี้ กรมบังคับคดี กระทรวงยุติธรรม
        ให้ขึ้นทะเบียนเป็นผู้ทำแผนฟื้นฟูกิจการและผู้บริหารแผนฟื้นฟูกิจการ รับอนุญาต
        ภายใต้กฎของกระทรวงยุติธรรม

    -   การให้บริการในการเป็นผู้ทำแผน
        คือการให้บริการให้คำปรึกษาและจัดทำรายการข้อสนเทศ
        เอกสารแผนการปรับโครงสร้างหนี้และการฟื้นฟูกิจการ หรือเอกสารตามความเหมาะสม
        รวมทั้งเอกสารประกอบอื่นใดที่จำเป็นเพื่อเสนอต่อเจ้าหนี้ และผู้ที่เกี่ยวข้อง
        เพื่อใช้ประกอบการพิจารณาเพื่ออนุมัติแผน

    -   การให้บริการในการเป็นผู้บริหารแผน คือ การบริหารกิจการและทรัพย์สินของลูกค้า
        รวมทั้ง ซื้อ ขาย จำหน่าย หรือจัดการโดยประการอื่นเกี่ยวกับทรัพย์สินใด ๆ ของลูกค้า
        และทั้งอาจนำทรัพย์สินของลูกค้าไปเป็นหลักประกันต่าง ๆ
        เพื่อประโยชน์ในการดำเนินธุรกิจของลูกค้า ตลอดจนถึงการขอยื่นคำขอต่อศาล
        เพื่อให้ลูกค้าออกจากการฟื้นฟูกิจการ
        เมื่อได้ดำเนินการตามแผนฟื้นฟูกิจการเสร็จสิ้นสมบูรณ์แล้ว

2)  บริการให้คำปรึกษาในการจัดหาแหล่งเงินทุนให้แก่กิจการและโครงการต่างๆ
    ทั้งในรูปของเงินลงทุนและเงินให้สินเชื่อ

    -   การทำหน้าที่ที่ปรึกษาในการจัดหาแหล่งเงินทุน สามารถดำเนินการได้หลายรูปแบบ
        โดยขึ้นอยู่กับปัจจัยความต้องการของลูกค้า โครงสร้างทางการเงินของกิจการ
        แนวโน้มและทิศทางของตลาดทุนในขณะนั้น
        รูปแบบในการระดมทุนที่บริษัทฯทำหน้าที่ในการให้คำปรึกษา มีดังนี้

        -   ที่ปรึกษาในการยื่นขออนุญาตเพื่อออกและเสนอขายหลักทรัพย์ประเภทตราสารทุน
            ตราสารหนี้ และตราสารกึ่งหนี้กึ่งทุน เช่น หุ้นสามัญ หุ้นบุริมสิทธิ หุ้นกู้
            หุ้นกู้แปลงสภาพ และใบสำคัญแสดงสิทธิ เป็นต้น

        -   ที่ปรึกษาการนำหลักทรัพย์เข้าจดทะเบียนในตลาดหลักทรัพย์

        -   ที่ปรึกษาในการเป็นตัวกลางซื้อขาย/ควบรวมกิจการ
            หรือการเป็นที่ปรึกษาในการทำรายการใดๆ ที่เกี่ยวกับตลาดหลักทรัพย์และ/หรือ
            สำนักงานคณะกรรมการกำกับหลักทรัพย์และตลาดหลักทรัพย์

        -   ที่ปรึกษาในการหาพันธมิตรร่วมทุน

        -   ที่ปรึกษาการจัดทำสินเชื่อโครงการ (Project Financing) ต่างๆ เป็นต้น

3)  บริการให้บริการที่ปรึกษาทางการเงินอื่นๆที่เกี่ยวข้อง เช่น

-   การสอบทานสถานะของกิจการ และสถานะสินทรัพย์ด้อยคุณภาพ (Due Diligence
    Service)

-   การให้บริการจัดทำรายงาน วิเคราะห์สถานะเงินสดของกิจการ (Cash Monitoring)

-   การประเมินมูลค่าของกิจการ (Valuation)

-   การศึกษาความเป็นไปได้ของโครงการ (Feasibility Study)

-   บริการให้คำปรึกษาเรื่องโครงสร้างการจัดการ

-   บริการที่ปรึกษาในการจัดวางระบบการเงินและการบริหารเงินภายในองค์กร

-   การให้ความเห็นที่เป็นอิสระ (Independent Opinion) ต่อรายการต่าง ๆ
    ของบริษัทมหาชนตามข้อบังคับของ สำนักงานคณะกรรมการก.ล.ต.
    และตลาดหลักทรัพย์แห่งประเทศไทย

ลักษณะการจัดเก็บค่าธรรมเนียมของการให้บริการงานที่ปรึกษาทางการเงินและวาณิชธนกิจ

สำหรับการคิดค่าธรรมเนียมในการให้บริการงานที่ปรึกษาทางการเงินและวาณิชธนกิจ
มีการคิดค่าธรรมเนียมการบริการ 2 รูปแบบ คือ

  1. ค่าธรรมเนียมรายเดือน (Retainer fee)
  ซึ่งจะประเมินจากศักยภาพในการสร้างกระแสเงินสดของลูกค้า
  และใช้เกณฑ์การประมาณการเวลาและบุคลากรที่จะต้องใช้ในการปฏิบัติงาน
  ซึ่งค่าธรรมเนียมรายเดือนอาจจะมีการกำหนดระยะเวลาที่แน่นอนที่บริษัทฯ
  สามารถเก็บจากลูกค้าได้ หรืออาจเป็นการจัดเก็บไปเรื่อยๆ ในทุกๆเดือน
  จนกว่าจะสิ้นสุดการปฏิบัติงาน ส่วนใหญ่มีระยะเวลาประมาณ 6-12 เดือน
  นอกจากนี้ยังกำหนดโดยพิจารณาจากปัจจัยด้านการแข่งขันด้วย และ

  2. ค่าธรรมเนียมเมื่องานสำเร็จ (Success Fee)
  ซึ่งบางกรณีจะกำหนดเป็นร้อยละของมูลค่าโครงการของงานที่ดำเนินการ หรือในบางกรณีACS
  จะกำหนดเป็นจำนวนเงิน โดยพิจารณาจากมูลค่าโครงการ

อย่างไรก็ตาม เนื่องจากในหลายกรณี
งานให้บริการตามที่ระบุข้างต้นมักจะเป็นส่วนหนึ่งของงานที่ได้รับมอบหมายจากลูกค้า เช่น
การจัดทำการศึกษาความเป็นไปได้ของโครงการ และการประเมินมูลค่าของกิจการ
ก่อนการจัดหาเงินทุนในรูปแบบต่างๆ ACS
อาจจัดให้โครงสร้างการคิดค่าธรรมเนียมบริการจากลูกค้าแยกคิดเป็นส่วนตามประเภทของงาน
หรือสามารถปรับเปลี่ยนยืดหยุ่นได้ตามความเหมาะสม

4.2 การตลาดและภาวะการแข่งขัน

จากการดำเนินธุรกิจหลักในส่วนการบริหารสินทรัพย์ด้อยคุณภาพของบริษัทฯ
และธุรกิจที่ดำเนินงานโดยบริษัทย่อยทั้งที่ปรึกษาการเงินและวาณิชธนกิจ
และธุรกิจสินเชื่อส่วนบุคคลเพื่อการอุปโภคและบริโภค
พบว่าปัจจุบันธุรกิจในแต่ละสายงานมีผู้ประกอบการรายใหม่ๆเข้าสู่ตลาดการให้บริการเพิ่มขึ้นป็นจำนวนมาก
ทั้งที่เป็นของภาครัฐ และของภาคเอกชนหรือบริษัทย่อยของธนาคารพาณิชย์
ซึ่งทำให้บริษัทฯต้องมีการปรับตัวต่อการแข่งขันที่รุนแรงในแต่ละสายธุรกิจ
เพื่อสามารถให้บริการธุรกิจของบริษัทฯและบริษัทย่อยต่อไปอย่างยั่งยืนในอนาคต

  4.2.1 ลักษณะลูกค้า

ลักษณะการให้บริการธุรกิจของบริษัทฯและบริษัทย่อย
ลูกค้าส่วนใหญ่จะเป็นผู้ที่ประสบปัญหาทางเศรษฐกิจและการเงินอยู่ในขณะนั้น
และรวมถึงผู้ที่มีความต้องการแหล่งเงินทุนเพื่อการดำเนินธุรกิจหรือเพื่อการอุปโภคบริโภคด้วย
และจากปัญหาภาวะเศรษฐกิจที่ชะลอตัว และปัญหาทางการเมืองของประเทศไทยในปีที่ผ่านมา
จะส่งผลกระทบต่อการเพิ่มขึ้นของหนี้ที่ไม่ก่อให้เกิดรายได้หรือ NPL ทั้งระบบอย่างแน่นอน
และคาดว่าในระยะเวลา 2-3 ปีนี้ NPL จะเพิ่มสูงขึ้นมากกว่าในปีที่ผ่านๆมา
ซึ่งทำให้บริษัทฯและบริษัทย่อยสามารถมองเห็นช่องทางของตลาด NPL
ที่คาดว่าจะถูกสถาบันการเงินต่างๆ
เตรียมนำออกมาประมูลขายทอดตลาดให้กับบริษัทบริหารสินทรัพย์ต่างๆ
ในระยะเวลาอันใกล้นี้อย่างแน่นอน โดยในสภาวะเศรษฐกิจที่ถดถอยในขณะนี้
ทำให้บริษัทย่อยทั้งบบส.เอแคป และบบส.สตาร์ มีโอกาสและทางเลือกสำหรับการเข้าประมูลพอร์ต
NPL ได้มากขึ้น ซึ่งจะไม่ได้จำกัดเฉพาะในประเทศไทยเท่านั้น และจากภาวะเศรษฐกิจที่ถดถอย
ที่มีผลกระทบทั่วโลก จะทำให้บริษัทฯมีโอกาสในการขยายงานบริหารพอร์ต NPL
ไปสู่ตลาดในต่างประเทศได้เพิ่มขึ้น โดยเฉพาะทางแถบภูมิภาคเอเชียตะวันออกเฉียงใต้
ซึ่งบริษัทฯมีข้อได้เปรียบอยู่แล้วจากการที่มีบริษัทย่อย เอแคป (มาเลเซีย) รับจ้างบริหาร NPL
อยู่ในประเทศมาเลเซีย

ในขณะที่งานที่ปรึกษาทางการเงินที่เกี่ยวกับการปรับโครงสร้างหนี้ให้แก่ภาคธุรกิจ
ที่ได้รับผลกระทบจากการประกอบธุรกิจ ไม่ว่าจะเป็น ธุรกิจด้านการส่งออก
หรือธุรกิจด้านการท่องเที่ยวและโรงแรม เป็นต้น นอกจากนี้คาดว่า
ความต้องการของสินเชื่อเพื่อการอุปโภคและบริโภคของประชาชนจะมีจำนวนสูงขึ้น
อันเกิดจากทิศทางการลดลงของอัตราดอกเบี้ยในระบบเศรษฐกิจ อย่างไรก็ตาม
การดำเนินนโยบายทางการตลาดในการให้บริการธุรกิจสินเชื่อรายย่อยนี้จะต้องมีความเข้มงวดในการให้บริการมากขึ้นกว่าปีที่ผ่านมา
เพื่อเป็นการป้องกันหนี้สูญที่อาจเกิดจากการที่ลูกค้าได้รับผลกระทบจากปัญหาทางเศรษฐกิจ

4.2.2 กลยุทธ์ในการแข่งขัน

-   ธุรกิจบริหารสินทรัพย์ด้อยคุณภาพ

ในการบริหารจัดการงานบริหารสินทรัพย์ด้อยคุณภาพ
บริษัทฯจะให้ความสำคัญกับการเจรจาประนอมหนี้กับลูกหนี้เป็นหลัก
ด้วยการเสนอทางออกและการแก้ไขปัญหาของลูกหนี้ที่มีความหลากหลาย
เพื่อให้เหมาะสมกับสถานะและความสามารถในการชำระหนี้ของลูกหนี้ในแต่ละราย เช่น
หากเป็นลูกหนี้รายย่อย บริษัทฯจะพยายามดำเนินการปรับโครงสร้างหนี้ให้กับลูกหนี้
โดยพิจารณาจากความสามารถในการชำระหนี้ของลูกหนี้เป็นหลัก ในขณะที่กรณีเป็นลูกหนี้รายใหญ่
จะพิจารณาจากความสามารถในการดำรงอยู่ของกิจการลูกหนี้
รวมไปถึงความสามารถในการชำระหนี้ของกิจการ โดยมีวัตถุประสงค์เพื่อให้กิจการของลูกหนี้
สามารถดำเนินการประกอบธุรกิจต่อไปได้เป็นปกติภายหลังได้รับการปรับโครงสร้างหนี้แล้ว
ซึ่งบริษัทฯ ได้กำหนดทิศทางการแข่งขัน โดยอาศัยจุดแข็งของบริษัทฯ ดังต่อไปนี้

-   มีบริษัทย่อยที่ดำเนินธุรกิจเป็นบริษัทบริหารสินทรัพย์
    ซึ่งสามารถเข้าประมูลพอร์ตบริหารสินทรัพย์ด้อยคุณภาพจากสถาบันการเงินต่างๆ ได้

-   มี Partners ที่เป็นสถาบันการเงินและพร้อมให้การสนับสนุนด้านเงินทุน
    เพื่อใช้สำหรับการประมูลซื้อพอร์ตสินทรัพย์ด้อยคุณภาพเพิ่มเติม

-   เป็นผู้ให้บริการที่เป็นอิสระ ไม่เป็นบริษัทในเครือของสถาบันการเงินใด
    จึงไม่มีปัญหาความขัดแย้งทางผลประโยชน์กับลูกค้าต่างๆ

-   มีบุคลากรที่มีคุณภาพและมีประสบการณ์ในสายงานธุรกิจการเงินมาอย่างยาวนาน

-   มีระบบและโครงสร้างที่มีประสิทธิภาพและมีความโปร่งใสตรวจสอบได้
    มีการควบคุมภายในที่มีประสิทธิภาพ

-   บริษัทฯมีระบบคอมพิวเตอร์ และสารสนเทศที่มีประสิทธิภาพสูง
    และสามารถเชื่อมโยงระบบคอมพิวเตอร์กับลูกค้าเพื่อให้ สามารถตรวจสอบสถานะบัญชีต่างๆได้

-   ธุรกิจสินเชื่อรายย่อยเพื่อการอุปโภคและบริโภค

สำหรับการดำเนินงานของ CAP OK ในปีที่ผ่านมานั้น
แม้จะได้รับผลกระทบจากสภาพเศรษฐกิจบ้างเล็กน้อย แต่CAP OK
ได้วางแผนปรับกลยุทธ์ในการดำเนินธุรกิจเพื่อลดความเสี่ยง
โดยการเพิ่มความเข้มงวดในการอนุมัติสินเชื่อและเร่งปรับปรุงประสิทธิภาพในการจัดเก็บหนี้
เพื่อให้สามารถติดตามการชำระคืนของลูกค้าให้มากขึ้น เพิ่มการบริหารจัดการคุณภาพของ
Portfolio เพื่อพยายามลดปริมาณหนี้เสียให้น้อยที่สุด นอกจากนี้ CAP OK ยังได้ช่วยเหลือลูกค้า
ที่มีประสบปัญหาการผ่อนชำระ เนื่องจากปัญหาเศรษฐกิจที่เกิดขึ้น
โดยการเสนอโครงการปรับปรุงโครงสร้างหนี้ เพื่อให้ลูกค้าสามารถชำระหนี้ได้ และไม่เสียประวัติ

ปัจจุบัน CAP OK ได้ตั้งสำรองหนี้สูญไว้ที่ 64 % ของยอดหนี้คงค้าง ส่วนนโยบายการดำเนินงานในปี
2553 นี้ ยังคงเข้มงวดในการปล่อยสินเชื่อต่อไป และจะไม่เน้นการขยายตัวของสินเชื่อใหม่
แต่จะควบคุม ดูแลกลุ่มลูกค้าเดิมที่มีอยู่ โดยได้มีการเสนอโครงการสินเชื่อ สำหรับลูกค้าเดิมด้วย

นอกจากนี้แล้ว การดำเนินธุรกิจสินเชื่อรายย่อย CAP OK อาศัยจุดเด่นในการให้บริการดังนี้

-   มีลักษณะผลิตภัณฑ์สินเชื่อที่หลากหลาย

  บริษัทฯ มีผลิตภัณฑ์การให้บริการทางสินเชื่อหลายชนิด ไม่ว่าจะเป็น สินเชื่อส่วนบุคคล
  สินเชื่อเช่าซื้อ สินเชื่อบัตรเครดิต สินเชื่อเงินผ่อน
  เพื่อรองรับความต้องการทางการเงินของลูกค้า ที่มีวัตถุประสงค์ในการใช้ที่แตกต่างกัน

-   ให้การอนุมัติสินเชื่อที่รวดเร็ว

  การให้บริการอย่างรวดเร็วในการอนุมัติวงเงินสินเชื่อส่วนบุคคลแต่ละประเภท
  ถือเป็นสิ่งสำคัญต่อการตัดสินใจของลูกค้าในการใช้บริการ ซึ่ง CAP OK
  ได้ให้ความสำคัญเรื่องความรวดเร็วในการให้บริการทางการเงินแก่ลูกค้า พร้อมๆ
  กับการพิจารณาประวัติและความสามารถชำระหนี้ของลูกค้าไปพร้อมๆ กัน

-   มีจุดบริการที่เพียงพอต่อความต้องการของลูกค้า

  CAP OK มีสาขาและจุดให้บริการกระจายอยู่ทั่วประเทศ 10
  สาขาในจังหวัดสำคัญตามภูมิภาคต่างๆ เช่น ชลบุรี เชียงใหม่ อุดรธานี สุราษฎร์ธานี ฯลฯ
  เพื่อขยายการให้บริการให้ครอบคลุมทั่วทั้งประเทศ

-   ติดตาม ความคืบหน้าภายหลังการอนุมัติสินเชื่อ

  ภายหลังการอนุมัติสินเชื่อให้แก่ลูกค้าแล้ว CAP OK
  ก็ยังคงดำเนินการติดตามสอบถามความเป็นไปของลูกค้าอย่างต่อเนื่อง
  ทั้งนี้เพื่อประเมินถึงสภานะภาพและความต้องการทางการเงินของลูกค้าในช่วงเวลาต่างๆ
  นอกจากนี้ยังเป็นการเก็บข้อมูลสำหรับการออกผลิตภัณฑ์ใหม่ที่ลูกค้าต้องการใช้บริการอยู่ในขณะนั้น

-   ธุรกิจที่ปรึกษาการเงินและวาณิชธนกิจ

การให้ความสำคัญกับการวิเคราะห์ปัญหาของลูกค้าเป็นพิเศษ
ด้วยการให้บริการคำปรึกษาจากพนักงานที่มีประสบการณ์ทางการเงินมาอย่างต่อเนื่อง
ซึ่งถือเป็นกลยุทธ์ที่สำคัญของการให้บริการงานที่ปรึกษาทางการเงิน
เนื่องจากการเข้าใจถึงปัญหาของลูกค้าและการให้บริการทางการเงินที่ตรงจุด
จะช่วยทำให้ลูกค้าหลุดพ้นจากปัญหา และประสบความสำเร็จตามวัตถุประสงค์ได้อย่างรวดเร็ว
นอกจากนี้การให้บริการที่ครบวงจร
ตั้งแต่การปรับโครงสร้างหนี้ทั้งภายในหรือภายนอกกระบวนการศาลล้มละลาย
ไปจนถึงการฟื้นตัวของกิจการ และนำไปสู่การหาแหล่งเงินทุน
เพื่อใช้เป็นส่วนสนับสนุนในการขยายตัวของกิจการ
ซึ่งการให้บริการที่ครบวงจรเหล่านี้ถือเป็นจุดเด่นของการให้บริการงานที่ปรึกษาทางการเงินมาตลอดระยะเวลาของการดำเนินงาน

4.2.3 ช่องทางการจำหน่ายหรือให้บริการ

-   ธรุกิจบริหารสินทรัพย์ด้อยคุณภาพ

การรับงานเพื่อให้บริการบริหารสินทรัพย์ด้อยคุณภาพ
บริษัทฯจะรับงานการบริหารจากบริษัทบริหารสินทรัพย์ที่เป็นบริษัทย่อยของบริษัทฯ ซึ่ได้แก่
บบส.เอแคป และบบส.สตาร์ เป็นหลัก ในขณะที่บบส.เอแคป และบบส.สตาร์
จะติดตามและหาช่องทางสำหรับการเข้าประมูลพอร์ตสินทรัพย์ด้อยคุณภาพเป็นระยะๆ
โดยติดตามข่าวความเคลื่อนไหวจากการนำสินทรัพย์ด้อยคุณภาพของสถาบันการเงินและธนาคารต่างๆ
ออกมาประมูลขายทั้งจากในประเทศและต่างประเทศ

-   ธุรกิจสินเชื่อเพื่อการอุปโภคและบริโภค

ภายหลังจากที่ CAP OK เริ่มชะลอการให้บริการธุรกิจสินเชื่อลงในปีที่ผ่านมา
ลูกค้าใหม่ที่ประสงค์จะขอสินเชื่อ สามารถดำเนินการติดต่อการขอสินเชื่อได้ผ่านทางสำนักงานใหญ่
สำนักงานสาขาในต่างจังหวัด ซึ่งได้แก่ อยุธยา เชียงใหม่ นครปฐม พิษณุโลก อุดรธานี
นครราชสีมา สุราษฎร์ธานี หาดใหญ่ ชลบุรี และนครศรีธรรมราช

-   ธุรกิจที่ปรึกษาการเงินและวาณิชธนกิจ

การให้บริการที่ปรึกษาทางการเงินด้านวาณิชธนกิจ ACS จะมุ่งเน้นการให้บริการกับลูกค้า
ที่มีปัญหาทางด้านการเงิน หรืออยู่ระหว่างเตรียมการที่จะทำการปรับโครงสร้างหนี้
ตลอดรวมถึงผู้ที่กำลังขยายธุรกิจ
หรือหาแหล่งเงินลงทุนเพิ่มเพื่อใช้ในการลงทุนหรือเป็นเงินหมุนเวียน ซึ่งลูกค้าเหล่านี้
จะมาจากภาคธุรกิจที่หลากหลาย ทั้งจากธุรกิจการเกษตร ธุรกิจสิ่งทอ ธุรกิจการท่องเที่ยว
หรือธุรกิจการผลิตสินค้าต่างๆ โดยจะให้บริการทั้งรายเล็กและรายใหญ่
เนื่องจากการให้บริการที่หลายหลายในแต่ละธุรกิจ
จะทำให้สามารถเชื่อมโยงกับลูกค้าในภาคธุรกิจอื่นๆ ได้เพิ่มขึ้นอีกช่องทางหนึ่ง

4.2.4 กลุ่มลูกค้าเป้าหมาย

-   ธรุกิจบริหารสินทรัพย์ด้อยคุณภาพ

ลูกค้าในธุรกิจบริหารสินทรัพย์ด้อยคุณภาพ ได้แก่ ลูกหนี้ในพอร์ตสินทรัพย์ด้อยคุณภาพที่บริษัทฯบริหารอยู่
โดยลูกหนี้เหล่านี้มีทั้งลูกหนี้รายย่อย และลูกหนี้ที่เป็นกิจการตั้งแต่รายเล็กจนถึงรายใหญ่
ในขณะเดียวกัน องค์กรที่เป็นบริษัทบริหารสินทรัพย์
และสถาบันการเงินที่เป็นเจ้าของพอร์ตสินทรัพย์ด้อยคุณภาพ
ทั้งของภาครัฐและเอกชนที่ต้องการว่าจ้างผู้เชี่ยวชาญภายนอกมาบริหารสินทรัพย์ด้อยคุณภาพของตน
(Outsourcing) เพื่อลดต้นทุน เนื่องจากผู้เชี่ยวชาญจะมีความพร้อมทั้งด้านบุคลากรและระบบ
ดังนั้นสถาบันการเงินที่กล่าวถึงนั้นจึงถือเป็นเป้าหมายที่บริษัทฯ และบบส.เอแคป บบส.สตาร์
จะต้องคอยติดตามความเคลื่อนไหวเกี่ยวกับข่าวสารการนำพอร์ตลูกหนี้ของตนเองออกมาประมูลขาย
เพื่อที่จะทำให้บริษัทฯมีพอร์ตสินทรัพย์ด้อยคุณภาพมาบริหารทดแทนพอร์ตเก่าอย่างต่อเนื่อง
ซึ่งในปัจจุบันนี้ บริษัทฯและบริษัทย่อยรับจ้างบริหารพอร์ต ดังต่อไปนี้

พอร์ตบริหารสินทรัพย์ด้อยคุณภาพ ของบริษัทฯและบริษัทย่อย ที่ยังดำเนินการอยู่ ณ วันที่ 31 ธันวาคม
2552

  ------ -------- ---------------------- ----------------- ------------ ------ --------------
  ลำดับ   พอร์ต     ผู้ว่าจ้าง / เจ้าของโครงการ ผู้รับจ้างบริหาร       ปีที่เริ่มบริหาร          มูลหนี้โครงการ¹
                                                                               (ล้านบาท)

                                                           เริ่ม          สิ้นสุด   

  1.     S01      บบส.สตาร์ จำกัด          บบส.สตาร์ จำกัด     2549         -      187
                                         บริหารเอง                              

  2.     S02      บบส.สตาร์ จำกัด          บบส.สตาร์ จำกัด     2549         -      183
                                         บริหารเอง                              

  3.     S03²     บบส.สตาร์ จำกัด          บมจ.เอแคป         2549         2554   1,608
                                         แอ๊ดไวเซอรี่                             

  4.     S04²     บบส.สตาร์ จำกัด          บมจ.เอแคป         2549         2554   1,645
                                         แอ๊ดไวเซอรี่                             

  5.     T01³     บบส.เอแคป จำกัด         บมจ.เอแคป         2550         2553   4,115
                                         แอ๊ดไวเซอรี่                             

  6.     U01³     บบส.เอแคป จำกัด         บมจ.เอแคป         2550         2553   14,538
                                         แอ๊ดไวเซอรี่                             

  7.     KL01³    สถาบันการเงินในมาเลเซีย   เอแคป (มาเลเซีย)   2550         2553   2,500

  8.     P01      บริษัทบริหารสินทรัพย์        บมจ.เอแคป         2551         2554   4,728
                                         แอ๊ดไวเซอรี่                             

  9.     K01      บบส.สตาร์ จำกัด          บมจ.เอแคป         2551         2554   7,712
                                         แอ๊ดไวเซอรี่                             

  10.    S05      บริษัทบริหารสินทรัพย์        บมจ.เอแคป         2551         2554   3,619
                                         แอ๊ดไวเซอรี่                             

  11.    S06      บริษัทบริหารสินทรัพย์        บมจ.เอแคป         2551         2554   3,528
                                         แอ๊ดไวเซอรี่                             

                                         รวม                                   44,363
  ------ -------- ---------------------- ----------------- ------------ ------ --------------

¹ มูลหนี้ตามมูลค่าเงินต้น

² พอร์ต S03 ได้รับการต่อสัญญาเพิ่มจากปี 2552-2554 และพอร์ต S04 ได้รับการต่อสัญญาจากปี
2553-2554

³ อยู่ในระหว่างเจรจาต่อสัญญาการรับจ้างบริหาร

-   ธุรกิจสินเชื่อเพื่อการอุปโภคและบริโภค

ลูกค้าของธุรกิจสินเชื่อส่วนบุคคลเพื่อการอุปโภคบริโภค ได้แก่ ลูกค้าทั่วไป
ที่ต้องการเงินทุนหมุนเวียนในการใช้จ่าย ซึ่งจะมุ่งเน้นไปที่ลูกค้าที่มีอายุระหว่าง 20-55 ปี
มีรายได้ที่แน่นอนและมีงานทำที่มั่นคง
โดยการสมัครขอสินเชื่อจะต้องมีเอกสารรับรองเงินเดือนที่แน่นอน
นอกจากนั้นการปล่อยสินเชื่อจะพิจารณาจากการประกอบอาชีพของผู้ขอสินเชื่อด้วย
คือจะไม่พิจารณาการปล่อยสินเชื่อที่มีอาชีพที่เสี่ยงอันตราย เช่น ทหาร ตำรวจ
หรือพนักงานรักษาความปลอดภัย เป็นต้น ซึ่งเมื่อพิจารณาจากข้อมูลของสำนักงานสถิติแห่งชาติ
(National Statistical Office of Thailand) พบว่าจำนวนประชากรของประเทศไทย ณ
สิ้นปี 2552 มีประมาณ 67 ล้านคน โดยเป็นผู้ที่มีงานทำประมาณ 38.54 ล้านคน
ดังนั้นกลุ่มลูกค้าเป้าของ CAP OK จึงอยู่ที่ประชากรที่มีงานทำเหล่านี้

-   ธุรกิจที่ปรึกษาการเงินและวาณิชธนกิจ

ACS ให้ความสำคัญด้านคุณภาพและบริการ ตลอดจนการสร้างความสัมพันธ์กับลูกค้า
ซึ่งถือเป็นหัวใจสำคัญของการให้บริการที่ปรึกษาทางการเงินของACS
ซึ่งทำให้ACSเป็นที่ยอมรับจากทั้งลูกค้าและเจ้าหนี้ โดยACS ได้แบ่งกลุ่มลูกค้าออกเป็น 2
กลุ่มในการทำการตลาด คือ

กลุ่มลูกค้าเดิม คือ กลุ่มลูกค้าที่เคยใช้บริการของบริษัทฯหรือ ACS มาแล้ว
ทำให้มีความคุ้นเคยและเชื่อมั่นในคุณภาพบริการ และยังมีการติดต่อลูกค้ากลุ่มนี้เป็นระยะ
โดยมีวัตถุประสงค์ที่จะรักษาความสัมพันธ์ที่ดี
ซึ่งทำให้มีโอกาสที่จะได้รับงานอื่นเพิ่มเติมจากกลุ่มลูกค้าเดิมหรือจากธุรกิจอื่นของกลุ่มลูกค้า
ตลอดจนได้รับการแนะนำลูกค้าใหม่ให้แก่ ACS

กลุ่มลูกค้าใหม่ คือ กลุ่มลูกค้าที่มีความต้องการให้บริการที่ปรึกษาทางการเงิน ซึ่ง ACS
จะรวบรวมรายชื่อบริษัทต่างๆ ที่มีศักยภาพจากฐานข้อมูลต่างๆ หรือจากการติดตามข่าวต่างๆ
และพยายามอาศัยความสัมพันธ์ของผู้บริหารที่มีอยู่เดิม เพื่อนำเสนอบริการของ ACS
ต่อกลุ่มลูกค้าเป้าหมาย

ลูกค้าของ ACS ส่วนใหญ่ในปัจจุบัน จะมาจากการแนะนำของลูกค้าเดิม หรือ
จากบุคคลที่ผู้บริหารบริษัทฯหรือบริษัทย่อยมีความคุ้นเคยด้วย ดังนั้นเมื่อ ACS
ได้มีโอกาสเสนองานบริการและคุณสมบัติของACS ต่อลูกค้า ACS
จะนำเสนอจุดเด่นของการให้บริการโดยเน้นการให้บริการแก่ลูกค้าแบบครบวงจร

ผลงานบางส่วนในการให้บริการที่ปรึกษาทางการเงินและวาณิชธนกิจของบริษัทฯในอดีต และ ACS

  ซึ่งดำเนินการครบถ้วนตามสัญญาการให้บริการเรียบร้อยแล้ว ณ วันที่ 31 ธันวาคม 2552
  สรุปได้ดังนี้

+-----+-------+----------+--------------------+------+-----+---------+
| ล   | ผู้ให้   | ปร       | งานที่ให้บริการ        | ระย  |     | มูลหนี้ /  |
| ำดับ |       | ะเภทธุรกิจ |                    | ะเวล |     | เงิน     |
|     | บริการ |          |                    | าให้บ |     | ทุนที่จัดหา |
|     |       | ลูกค้า     |                    | ริการ |     | *       |
|     |       |          |                    |      |     | (       |
|     |       |          |                    |      |     | ล้านบาท) |
+=====+=======+==========+====================+======+=====+=========+
|     |       |          |                    | เริ่ม  | ส   |         |
|     |       |          |                    |      | ิ้นสุด |         |
+-----+-------+----------+--------------------+------+-----+---------+
| 1   | ACAP  | คอมพ     | ปรับปรุงโครงสร้างหนี้   | 2544 | 2   | 2,400   |
|     |       | ิวเตอร์และ |                    |      | 545 |         |
|     |       |          | จัดหาการลงทุน        |      |     | 400     |
|     |       | อีเ       |                    |      |     |         |
|     |       | ลคทรอนิคส์ |                    |      |     |         |
+-----+-------+----------+--------------------+------+-----+---------+
| 2   | ACAP  | เ        | ที่ปรึกษ              | 2544 | 2   | 1,040   |
|     |       | ฟอร์นิเจอร์ | าผู้บริหารแผนฟื้นฟูกิจการ |      | 545 |         |
|     |       |          |                    |      |     | 100     |
|     |       |          | จัดหาการลงทุน        |      |     |         |
+-----+-------+----------+--------------------+------+-----+---------+
| 3   | ACS   | อสัง      | ผู้ทำแผนแ            | 2544 | 2   | 17,000  |
|     | (AIP) | หาริมทรัพย์ | ละบริหารแผนฟื้นฟูกิจการ |      | 548 |         |
+-----+-------+----------+--------------------+------+-----+---------+
| 4   | ACAP  | โ        | ปรับโครงสร้างหนี้และ   | 2545 | 2   | 516     |
|     |       | ทรคมนาคม |                    |      | 546 |         |
|     |       |          | ที่ปรึกษ              |      |     |         |
|     |       |          | าผู้บริหารแผนฟื้นฟูกิจการ |      |     |         |
+-----+-------+----------+--------------------+------+-----+---------+
| 5   | ACAP  | อสัง      | ปรับปรุงโครงสร้างหนี้   | 2545 | 2   | 1,500   |
|     |       | หาริมทรัพย์ |                    |      | 546 |         |
+-----+-------+----------+--------------------+------+-----+---------+
| 6   | ACAP  | ว        | ปรับปรุงโครงสร้างหนี้   | 2545 | 2   | 1,400   |
|     |       | ัสดุก่อสร้าง |                    |      | 546 |         |
+-----+-------+----------+--------------------+------+-----+---------+
| 7   | ACAP  | ว        | ปรับปรุงโครงสร้างหนี้   | 2545 | 2   | 700     |
|     |       | ัสดุก่อสร้าง |                    |      | 546 |         |
|     |       |          | จัดหาการลงทุน        |      |     | 167     |
+-----+-------+----------+--------------------+------+-----+---------+
| 8   | ACAP  | สิ่งทอ     | ปรับปรุงโครงสร้างหนี้   | 2545 | 2   | 18,000  |
|     |       |          |                    |      | 546 |         |
+-----+-------+----------+--------------------+------+-----+---------+
| 9   | ACS   | หม้อ      | ปรับปรุงโครงสร้างหนี้   | 2545 | 2   | 1,650   |
|     | (AIP) | แปลงไฟฟ้า | ผู้ทำแผนฟื้นฟู          |      | 547 |         |
|     |       |          |                    |      |     | 400     |
|     |       |          | กิจการ              |      |     |         |
|     |       |          | /ผู้บริหารแผนฟื้นฟูกิจการ |      |     |         |
|     |       |          |                    |      |     |         |
|     |       |          | จัดหาการลงทุน        |      |     |         |
+-----+-------+----------+--------------------+------+-----+---------+
| 10  | ACAP  | อาหาร    | ปรับปรุงโครงสร้างหนี้   | 2545 | 2   | 3,986   |
|     |       | ทะเลบรรจุ |                    |      | 547 |         |
|     |       |          | จัดหาการลงทุน        |      |     | 600     |
|     |       | กระป๋อง   |                    |      |     |         |
+-----+-------+----------+--------------------+------+-----+---------+
| 11  | ACAP  | อาหาร    |   ปรับปรุงโครงสร้างหนี้ | 2545 | 2   | 1,600   |
|     |       | ทะเลบรรจุ |                    |      | 547 |         |
|     |       |          |   จัดหาการลงทุน      |      |     | 600     |
|     |       | กระป๋อง   |                    |      |     |         |
+-----+-------+----------+--------------------+------+-----+---------+
| 12  | ACAP  | เคร      | ปรับปรุงโครงสร้างหนี้   | 2546 | 2   | 416     |
|     |       | ื่องใช้ไฟฟ้า |                    |      | 546 |         |
+-----+-------+----------+--------------------+------+-----+---------+
| 13  | ACAP  | รับเห     | ที่ปรึกษาผู้บริหารแผนฟื้นฟ | 2546 | 2   | 1,100   |
|     |       | มาก่อสร้าง | ูกิจการในการแก้ไขแผนฯ |      | 547 |         |
+-----+-------+----------+--------------------+------+-----+---------+
| 14  | ACAP  | อสัง      | ปรับปรุงโครงสร้างหนี้   | 2547 | 2   | 66,000  |
|     |       | หาริมทรัพย์ | และ                |      | 548 |         |
|     |       |          |                    |      |     |         |
|     |       |          | ที่ป                 |      |     |         |
|     |       |          | รึกษาผู้ทำแผนฟื้นฟูกิจการ |      |     |         |
+-----+-------+----------+--------------------+------+-----+---------+
| 15  | ACS   | นำเข้าแ   | ปรับโครงสร้างหนี้      | 2547 | 2   | 700     |
|     | (AIP) | ละจำหน่าย |                    |      | 548 |         |
|     |       |          | จัดหาการลงทุน        |      |     | 300     |
|     |       | เคมีภัณฑ์   |                    |      |     |         |
+-----+-------+----------+--------------------+------+-----+---------+
| 16  | ACAP  | น        | สอบ                | 2547 | 2   | n.a.    |
|     |       | ้ำยางพารา | ทานกระแสเงินสดกิจการ |      | 549 |         |
+-----+-------+----------+--------------------+------+-----+---------+
| 17  | ACAP  | เลนส์     | ระดมทุนก่อ           | 2547 | 2   | 200     |
|     |       | และ      | นการเสนอขายหลักทรัพย์ |      | 549 |         |
|     |       | แว่นสายตา | (PP)               |      |     | 200     |
|     |       |          |                    |      |     |         |
|     |       |          | การนำ              |      |     |         |
|     |       |          | หลักทรัพย์เข้าจดทะเบียน |      |     |         |
|     |       |          | (IPO)              |      |     |         |
+-----+-------+----------+--------------------+------+-----+---------+
| 18  | ACAP  | หม้อ      | จัดหาการลงทุน        | 2548 | 2   | 1,680   |
|     |       | แปลงไฟฟ้า |                    |      | 549 |         |
+-----+-------+----------+--------------------+------+-----+---------+
| 19  | ACAP  | สถา      | ระดมทุนเสนอขายหุ้นกู้   | 2548 | 2   | 50,000  |
|     |       | บันการเงิน |                    |      | 548 |         |
+-----+-------+----------+--------------------+------+-----+---------+
| 20  | ACS   | ผลไม้บร   | ปรับโครงสร้างหนี้      | 2548 | 2   | 1,100   |
|     | (AIP) | รจุกระป๋อง |                    |      | 549 |         |
|     |       |          | จัดหาการลงทุน        |      |     | 400     |
+-----+-------+----------+--------------------+------+-----+---------+
| 21  | ACAP  | หม้อ      | ที่ปรึกษาโครงการทั่วไป  | 2549 | 2   | n.a.    |
|     |       | แปลงไฟฟ้า |                    |      | 550 |         |
+-----+-------+----------+--------------------+------+-----+---------+
| 22  | ACS   | ชิ้นส่วนเค  | ที่ป                 | 2549 | 2   | 2,665   |
|     | (AIP) | รื่องจักรกล | รึกษาผู้ทำแผนฟื้นฟูกิจการ |      | 550 |         |
|     |       |          |                    |      |     | 400     |
|     |       |          | จัดหาการลงทุน        |      |     |         |
+-----+-------+----------+--------------------+------+-----+---------+
| 23  | ACS   | อาหาร    | ผู้ทำแผนฟื้นฟูกิจการ     | 2549 | 2   | 19,033  |
|     | (AIP) |          |                    |      | 551 |         |
+-----+-------+----------+--------------------+------+-----+---------+
| 24  | ACAP  | อิเ       | ที่ป                 | 2550 | 2   | 3,221   |
|     |       | ล็คทรอนิคส์ | รึกษาผู้ทำแผนฟื้นฟูกิจการ |      | 550 |         |
|     |       |          |                    |      |     | 772     |
|     |       |          | จัดหาการลงทุน        |      |     |         |
+-----+-------+----------+--------------------+------+-----+---------+
| 25  | ACAP  | อาหาร    | ปรับโครงสร้างหนี้      | 2550 | 2   | 1,359   |
|     |       |          |                    |      | 550 |         |
|     |       |          | จัดหาการลงทุน        |      |     | 63      |
+-----+-------+----------+--------------------+------+-----+---------+
| 26  | ACS   | ผลิตจำ    | ที่ป                 | 2551 | 2   | 112.24  |
|     |       | หน่ายผลไม้ | รึกษาผู้ทำแผนฟื้นฟูกิจการ |      | 552 |         |
+-----+-------+----------+--------------------+------+-----+---------+
| 27  | ACS   | ผลิตจำ    | ที่ป                 | 2551 | 2   | 906.56  |
|     |       | หน่ายผลไม้ | รึกษาผู้ทำแผนฟื้นฟูกิจการ |      | 552 |         |
+-----+-------+----------+--------------------+------+-----+---------+
| 28  | ACS   | อุตส      | ที่ปรึกษ              | 2552 | 2   | 77.71   |
|     |       | าหกรรมผล | าในการทำคำเสนอซื้อหล |      | 552 |         |
|     |       | ไม้กระป๋อง | ักทรัพย์ทั้งหมดของกิจการ |      |     |         |
+-----+-------+----------+--------------------+------+-----+---------+
| รวม |       |          |                    |      |     | 202     |
| มูลค |       |          |                    |      |     | ,764.51 |
| ่าโค |       |          |                    |      |     |         |
| รงก |       |          |                    |      |     |         |
| ารข |       |          |                    |      |     |         |
| องก |       |          |                    |      |     |         |
| ารใ |       |          |                    |      |     |         |
| ห้บร |       |          |                    |      |     |         |
| ิการ |       |          |                    |      |     |         |
+-----+-------+----------+--------------------+------+-----+---------+

  หมายเหตุ : * มูลค่าโครงการ เท่ากับ ขนาดของหนี้ที่ทำการปรับโครงสร้าง
  หรือขนาดของเงินทุนที่จัดหา

ผลงานในการให้บริการที่ปรึกษาทางการเงินและวาณิชธนกิจของ ACS

ที่กำลังอยู่ระหว่างดำเนินการตามสัญญาการให้บริการ ณ วันที่ 31 ธันวาคม 2552 สรุปได้ดังนี้

+-----+---------+---------------+----------------+------+-----------+
| ล   | ผู้ให้     | ประเภทธุรกิจ    | งานที่ให้บริการ    | ปีที่เ  | มูลหนี้ /    |
| ำดับ |         |               |                | ริ่มให้ | เ         |
|     | บริการ   |               |                |      | งินทุนที่จัดหา |
|     |         |               |                | บ    | *         |
|     |         |               |                | ริการ | (ล้านบาท)  |
+-----+---------+---------------+----------------+------+-----------+
| 1.  | ACS     | ผลิตชิ้นส่วนอลูมิเน | ที่ปรึกษา         | 2550 | 2,665.21  |
|     |         | ียมรถจักรยานยนต์ | ผู้ทำแผนฟื้นฟูกิจการ |      |           |
|     |         |               |                |      | 400.00    |
|     |         |               | จัดหาการลงทุน    |      |           |
+-----+---------+---------------+----------------+------+-----------+
| 2.  | ACS     | อู่ซ่อมเรือ       | ผู้บร            | 2551 | 821.55    |
|     |         |               | ิหารแผนฟื้นฟูกิจการ |      |           |
+-----+---------+---------------+----------------+------+-----------+
| 3.  | ACS     | ผลิตและจำ      | ที่ปรึกษา         | 2552 | 1,399.34  |
|     |         | หน่ายเสา-โคมไฟ | ผู้ทำแผนฟื้นฟูกิจการ |      |           |
+-----+---------+---------------+----------------+------+-----------+
| 4.  | ACS     | ผู้ผ            | ปร             | 2552 | 910.88    |
|     |         | ลิตและจำหน่ายผ้า | ับปรุงโครงสร้างหนี้ |      |           |
+-----+---------+---------------+----------------+------+-----------+
| 5.  | ACS     | ผลิตชิ้น         | ที่ปรึกษา         | 2553 | 3,993.96  |
|     |         | ส่วนอิเลคทรอนิคส์ | ผู้ทำแผนฟื้นฟูกิจการ |      |           |
|     |         |               |                |      | 550.00    |
|     |         |               | จัดหาการลงทุน    |      |           |
+-----+---------+---------------+----------------+------+-----------+
| 6.  | ACS     | จ             | ที่ปรึกษา         | 2553 | 1,186.70  |
|     |         | ำหน่าย-ติดตั้งเสา | ผู้ทำแผนฟื้นฟูกิจการ |      |           |
|     |         | ไฟและโคมไฟถนน |                |      |           |
+-----+---------+---------------+----------------+------+-----------+
| 7.  | ACS     | ผลิตและจำหน    | ที่ปรึกษาก        | 2553 | n.a.      |
|     |         | ่ายตู้เติมเงินมือถือ | ารวางระบบบัญชีแล |      |           |
|     |         |               | ะการควบคุมภายใน |      |           |
+-----+---------+---------------+----------------+------+-----------+
| รวม |         |               |                |      | 11,927.64 |
+-----+---------+---------------+----------------+------+-----------+

หมายเหตุ : * มูลค่าโครงการ เท่ากับ ขนาดของหนี้ที่ทำการปรับโครงสร้าง
หรือขนาดของเงินทุนที่จัดหา

อย่างไรก็ตาม มูลค่าของโครงการอาจมีการเปลี่ยนแปลงได้
เนื่องจากการยุติการให้บริการของที่ปรึกษาทางการเงิน

  4.2.5 นโยบายราคา

โดยทั่วไปการกำหนดราคาค่าธรรมเนียมวิชาชีพกับลูกค้าที่ให้บริการด้านที่ปรึกษาทางการเงินจะพิจารณาจากปริมาณงาน
ความยากง่าย และจำนวนบุคลากรที่เกี่ยวข้องเป็นหลัก
ประกอบกับการพิจารณาราคาตลาดที่ผู้ให้บริการรายอื่นเสนอ สำหรับลูกค้าปรับโครงสร้างหนี้
โดยจะคำนึงความสามารถในการสร้างกระแสเงินสดของลูกค้าด้วย
รวมทั้งพิจารณาขนาดมูลค่าโครงการด้วย
ในขณะที่การกำหนดราคาของลูกค้าที่เป็นรายย่อยจากธุรกิจการให้สินเชื่อเพื่อการอุปโภคบริโภค
จะเป็นลักษณะของดอกเบี้ย ค่าปรับ และค่าบริการ
ที่ผู้ประกอบการจะเรียกเก็บจากลูกค้าได้ในอัตราไม่เกินร้อยละ 28 ต่อปี
ตามการกำหนดเพดานการคิดอัตราดอกเบี้ยจากธนาคารแห่งประเทศไทย

สำหรับการคิดอัตราผลตอบแทนจากการให้บริการรับเป็นผู้บริหารสินทรัพย์ด้อยคุณภาพ
จะคิดรายได้จากการให้บริการ และค่าธรรมเนียมพื้นฐานเป็นไปตามเกณฑ์ที่ร่วมตกลงกัน
ซึ่งคำนวณจากประมาณการค่าใช้จ่าย

4.3 ภาวะอุตสาหกรรมและการแข่งขัน

  อุตสาหกรรมการปรับโครงสร้างหนี้และบริหารสินทรัพย์ด้อยคุณภาพ

อุตสาหกรรมนี้ถือได้ว่าเป็นอุตสาหกรรมที่เกิดขึ้นมาจากวิกฤติเศรษฐกิจของประเทศไทย เมื่อปี
2540-2541 โดยนับจากนั้นเป็นต้นมา
ได้ส่งผลกระทบที่สำคัญต่อโครงสร้างทางเศรษฐกิจการเงินของประเทศอยู่ 2 ประการต่อเนื่องกัน
คือ 1) ผู้ประกอบการธุรกิจส่วนใหญ่ ตลอดจนประชาชนที่ต้องตกงาน
ประสบปัญหาสภาพคล่องทางการเงิน ไม่สามารถชำระหนี้ได้
และจำนวนมากต้องเข้าสู่กระบวนการล้มละลายและ/หรือ ฟื้นฟูกิจการ 2)
เงินกู้ของบุคคลเหล่านั้นที่กู้ยืมมาจากสถาบันการเงินต่างๆ กลายเป็นเงินกู้ที่ไม่สามารถชำระได้
หรือค้างชำระ เป็นสินทรัพย์ด้อยคุณภาพของสถาบันการเงินต่างๆ หรือที่รู้จักกันโดยทั่วไปว่า NPL
ซึ่งส่งผลให้สถาบันการเงินต่างๆประสบปัญหาการดำเนินงานและขาดความน่าเชื่อถือ

รัฐบาลได้พยายามออกมาตรการต่างๆ เพื่อแก้ไขปัญหา
โดยมีนโยบายที่จะแยกหนี้เสียออกจากระบบธนาคาร และสนับสนุนให้ธนาคาร
จัดตั้งบริษัทบริหารสินทรัพย์ของตน (Asset Management Company) เพื่อโอนหนี้เสียมาบริหาร
รวมทั้งมีการแก้ไข พระราชบัญญัติล้มละลาย โดยเพิ่มกระบวนการฟื้นฟูกิจการ เข้าไปในระบบ
เพื่อเปิดโอกาสให้กิจการสามารถแก้ไขหนี้ได้รวดเร็วขึ้นโดยมีกฎหมายรองรับ
และสามารถฟื้นฟูกิจการขึ้นได้ กฎหมายสำคัญที่ภาครัฐออกมาในช่วงปี 2540-2544
เพื่อแก้ไขปัญหาหนี้ NPL ดังกล่าว (ไม่นับรวมกฎหมายจัดตั้งองค์การปฏิรูประบบสถาบันการเงิน
(ปรส.)) ทำให้เกิดองค์กรใหม่และกระบวนการแก้ปัญหาหนี้ขึ้นในระบบ ประกอบด้วย

-   พระราชกำหนดบรรษัทบริหารสินทรัพย์สถาบันการเงิน พ.ศ. 2540 ซึ่งมีสาระสำคัญให้จัดตั้ง
    บรรษัทบริหารสินทรัพย์สถาบันการเงิน หรือเรียกชื่อย่อเป็นทางการว่า บบส. หรือ AMC
    เพื่อรับโอนสินทรัพย์จากบริษัทเงินทุน หรือ
    บริษัทเงินทุนหลักทรัพย์ที่ถูกระงับการดำเนินกิจการตามคำสั่งของรัฐมนตรีว่าการกระทรวงการคลังในขณะนั้น
    หรือสินทรัพย์จากสถาบันการเงินอื่นที่กองทุนเพื่อการฟื้นฟูและพัฒนาระบบสถาบันการเงินเข้าถือหุ้นและมีอำนาจจัดการ
    มาบริหารจัดการ

-   พระราชกำหนดบริษัทบริหารสินทรัพย์ พ.ศ. 2541
    ซึ่งมีสาระสำคัญให้บริษัทสามารถจดทะเบียนเป็น “บริษัทบริหารสินทรัพย์”
    เพื่อซื้อหรือรับโอนสินทรัพย์ด้อยคุณภาพจากสถาบันการเงินมาเพื่อบริหารหรือจำหน่ายจ่ายโอนต่อไป
    โดย พ.ร.ก. นี้ จะให้ความคุ้มครองบริษัทบริหารสินทรัพย์
    ในการรับโอนสิทธิเรียกร้องและหลักประกันจากสถาบันการเงิน

-   พระราชบัญญัติล้มละลาย ปรับปรุงใหม่ พ.ศ. 2542 มีสาระสำคัญคือ
    เพิ่มเติมกระบวนการฟื้นฟูกิจการ โดยกำหนดให้มีผู้ทำแผนฟื้นฟูกิจการ
    และผู้บริหารแผนฟื้นฟูกิจการ มาจัดการธุรกิจและทรัพย์สินของลูกหนี้ภายใต้กระบวนการตาม
    พ.ร.บ. นี้

-   พระราชกำหนดบรรษัทบริหารสินทรัพย์ไทย พ.ศ. 2544 รัฐบาลออกพ.ร.ก. ฉบับนี้
    เพื่อเร่งให้ธนาคารและสถาบันการเงินดำเนินการโอนหนี้เสียออกจากระบบสถาบันการเงิน
    โดยมีสาระสำคัญคือให้จัดตั้งบรรษัทบริหารสินทรัพย์ไทย ขึ้น มีชื่อย่อเป็นทางการว่า บสท. หรือ
    TAMC เพื่อทำหน้าที่บริหารสินทรัพย์ด้อยคุณภาพที่รับโอนมา รวมทั้งปรับโครงสร้างหนี้
    โครงสร้างการจัดการของลูกหนี้ พ.ร.ก.
    นี้กำหนดให้สถาบันการเงินหรือบริษัทบริหารสินทรัพย์ที่รัฐถือหุ้นอยู่เกิน 50%
    โอนสินทรัพย์ด้อยคุณภาพตามที่กำหนดมายัง บสท. ภายในสิ้นปี 2543
    และสถาบันการเงินหรือบริษัทบริหารสินทรัพย์อื่น ก็สามารถโอนสินทรัพย์ด้อยคุณภาพให้แก่ บสท.
    ได้ ซึ่ง พ.ร.ก. นี้ ได้กำหนดราคาโอนไว้ชัดเจน
    รวมทั้งกำหนดวิธีการในการแบ่งปันผลกำไรและรับผิดชอบในผลขาดทุน
    ที่จะเรียกเก็บจากลูกหนี้ในอนาคต

ภาวะการณ์และกฎหมายดังกล่าว ได้ทำให้เกิดธุรกิจประเภทใหม่ขึ้น คือ
การให้บริการที่ปรึกษาแก่ลูกหนี้ในการปรับโครงสร้างหนี้ การจัดทำแผนและบริหารแผนฟื้นฟูกิจการ
และการเข้ารับเป็นผู้บริหารสินทรัพย์ด้อยคุณภาพ

โครงสร้างของอุตสาหกรรม

ผลของกฎหมายดังกล่าว ทำเกิดองค์กรและผู้ประกอบการขึ้นใหม่
ซึ่งอาจกล่าวได้ว่าโครงสร้างของอุตสาหกรรมนี้ มีผู้ที่เกี่ยวข้องอยู่ 3 ระดับ

ระดับที่หนึ่งคือ ลูกหนี้ ซึ่งกลายเป็น NPL ของสถาบันการเงิน
ลูกหนี้เหล่านี้มีความจำเป็นที่จะต้องเจรจากับเจ้าหนี้เพื่อทำการปรับโครงสร้างหนี้
บางรายสามารถทำเองได้ บางรายมีความยุ่งยากซับซ้อนจึงต้องการผู้เชี่ยวชาญมาให้คำปรึกษา
หลายรายเข้าสู่กระบวนการฟื้นฟูกิจการของศาลล้มละลายเพื่อให้สามารถดำเนินการได้โดยมีกฎหมายรองรับ
ซึ่งต้องมีการแต่งตั้งผู้ทำแผนและผู้บริหารแผนฟื้นฟูกิจการ ดังนั้นในส่วนนี้
ทำให้เกิดผู้ประกอบธุรกิจให้บริการที่ปรึกษาในการปรับโครงสร้างหนี้เป็นวิชาชีพ
ซึ่งแต่ละรายอาจมีขอบเขตการให้บริการต่างกัน

สำหรับบริษัทฯและบริษัทย่อย (AIP) เป็นหนึ่งในผู้ให้บริการในส่วนนี้โดยมีบริการครบวงจร
ซึ่งรวมถึงการจัดหาแหล่งเงินทุนและอื่นๆ

ระดับที่สอง คือ เจ้าหนี้สถาบันการเงินผู้ให้กู้ ซึ่งส่วนใหญ่คือธนาคารทั้งของเอกชนและของรัฐ
ลูกหนี้ของธนาคารเหล่านี้ได้กลายเป็น NPL ธนาคารบางรายได้โอน NPL
บางส่วนให้แก่บริษัทบริหารสินทรัพย์ที่ตนจัดตั้งขึ้น หรือให้แก่ บบส. และ บสท. บางรายยังไม่ได้โอน
บางรายมีส่วนที่ยังไม่ได้โอนเหลืออยู่มาก บางรายมี NPL เกิดขึ้นใหม่ หรือมี NPL
ที่บรรลุข้อตกลงไปแล้วกลับมาเป็น NPL อีก (Re-entry NPL) เจ้าหนี้เหล่านี้
ส่วนมากมีการจัดตั้งหน่วยงานพิเศษขึ้นใหม่เพื่อบริหารจัดการ NPL ที่ไม่ได้โอนออก
แต่การบริหารติดตาม NPL ที่เป็นลูกหนี้รายย่อยให้มีประสิทธิภาพจะมีค่าใช้จ่ายสูง
รวมทั้งต้องใช้บุคลากรจำนวนมาก การบริหารติดตามหนี้รายย่อยเหล่านี้
จึงมีแนวโน้มที่จะว่าจ้างผู้เชี่ยวชาญภายนอกมากขึ้น

ระดับที่สาม คือ บริษัท/องค์กรบริหารสินทรัพย์ ที่รับโอน NPL มาจากธนาคาร
ในระดับนี้บางรายได้รับโอน NPL มาจำนวนมากและมีบุคลากรไม่เพียงพอ ประกอบกับ NPL
ที่รับมาส่วนมากจะเป็นลูกหนี้รายย่อยซึ่งกระจายอยู่ทั่วประเทศ การบริหารติดตาม
ตลอดจนการฟ้องร้องบังคับคดี จึงมีค่าใช้จ่ายสูง บริษัทบริหารสินทรัพย์บางแห่ง
จึงว่าจ้างบุคคลภายนอกบริหาร ดังนั้นในระดับที่สองและที่สามนี้ จึงมีผู้ประกอบการรับจ้างบริหาร
NPL เกิดขึ้นและให้บริการ เช่นเดียวกับบริษัทฯ

แผนภาพแสดงโครงสร้างอุตสาหกรรม

ขนาดของตลาด และการแข่งขัน

ขนาดของตลาดการให้บริการปรับโครงสร้างหนี้และบริหารสินทรัพย์ด้อยคุณภาพนี้
มีขนาดตามสัดส่วนของปริมาณ NPL ที่มีในระบบโดยรวม

จากข้อมูลเบื้องต้นของธนาคารแห่งประเทศไทยที่ปรับปรุงล่าสุดเมื่อวันที่ 19 กุมภาพันธ์ 2553
ยังคงมียอด Gross NPLs หมายถึง ยอดคงค้างเงินให้สินเชื่อจัดชั้นต่ำกว่ามาตรฐาน สงสัย
สงสัยจะสูญ และสูญ ตามเกณฑ์ของธนาคารแห่งประเทศไทยคงค้างในระบบสถาบันการเงินทั้งสิ้น
ซึ่งประกอบไปด้วย ธนาคารพาณิชย์ที่จดทะเบียนในประเทศ ธนาคารพาณิชย์ต่างประเทศ
บริษัทเงินทุน ไม่รวมบริษัทเครดิตฟองซิเอร์ ณ สิ้นสุดไตรมาส 4/2552 เป็นจำนวน 379,461
ล้านบาท คิดเป็น 4.84% ของยอดสินเชื่อรวมของระบบสถาบันการเงิน โดยยอดคงค้าง NPLs
ดังกล่าวมาจากกลุ่มธุรกิจประเภทอุตสาหกรรมมากสุด คือมีจำนวนประมาณ 147,732 ล้านบาท
รองลงมาได้แก่ธุรกิจประเภทการพาณิชย์ การอุปโภคบริโภคส่วนบุคคล และการพาณิชย์ ตามลำดับ
ซึ่งมีจำนวนอยู่ประมาณ 50,000-55,000 ล้านบาท ในจำนวนนี้มีทั้งลูกหนี้รายบุคคลและลูกหนี้ธุรกิจ
อย่างไรก็ตามมีหนี้ NPLs ที่เกิดขึ้นใหม่ในปี 2552 เป็นจำนวน 51,171 ล้านบาท
ซึ่งจากข้อมูลของธนาคารแห่งประเทศไทย ณ สิ้นสุดไตรมาส 4 ปี 2552 จากยอด NPLs
ที่เพิ่มขึ้นจำนวนดังกล่าว ภาคธุรกิจที่มียอด NPLs
เพิ่มขึ้นมากที่สุดได้แก่ภาคธุรกิจอุตสาหกรรมมีจำนวน 18,944 ล้านบาท หรือคิดเป็นร้อยละ 37.02
ของยอด NPLs ที่เพิ่มขึ้น โดยเป็น NPLs ที่ Re-Entry จำนวน 4,770 ล้านบาท เป็น NPLs
ใหม่จำนวน 9,260 ล้านบาท รองลงมาคือภาคอุปโภคบริโภค และภาคการพาณิชย์
ที่มีจำนวนประมาณ 11,077 ล้านบาท และ 6,808 ล้านบาท หรือคิดเป็นร้อยละ 21.65
และร้อยละ 13.30 ของยอด NPLs ที่เพิ่มขึ้น ตามลำดับ
โดยพิจารณาได้จากรายละเอียดการเพิ่มขึ้นของ NPLs ดังต่อไปนี้

  ------------------------ ------------- -------------- ---------- -------------
  ประเภทธุรกิจ               สิ้นสุดไตรมาส 4                            
                           ปี 2552                                  
                           (ล้านบาท)                                

                           จำนวนใหม่      Re-Entry       อื่นๆ        รวมยอดเพิ่มขึ้น

  1. การเกษตร ประมง        228           276            123        627
  และป่าไม้                                                          

  2. การเหมืองแร่และย่อยหิน    164           380            2          546

  3. การอุตสาหกรรม          9,260         4,770          4,914      18,944

  4. การก่อสร้าง             532           338            61         931

  5. การพาณิชย์              3,560         2,269          979        6,808

  6.                       3,463         3              185        3,651
  การธนาคารและธุรกิจการเงิน                                           

  7. ธุรกิจเกี่ยวกับอสังหาริมทรัพย์ 1,394         1,076          437        2,907

  8. การสาธารณูปโภค         370           258            27         655

  9. การบริการ              3,224         1,461          340        5,025

  10. การอุปโภคบริโภคส่วนบุคคล 8,012         2,524          541        11,077

  รวม                      30,207        13,355         7,609      51,171
  ------------------------ ------------- -------------- ---------- -------------

ที่มา : ธนาคารแห่งประเทศไทย ปรับปรุงเมื่อวันที่ 19 กุมภาพันธ์ 2553

ธุรกิจปรับโครงสร้างหนี้ จัดทำแผนและบริหารแผนฟื้นฟูกิจการ

ปริมาณของหนี้ในส่วนที่ยังปรับหนี้ไม่แล้วเสร็จสมบูรณ์ จะเป็นตลาดสำหรับธุรกิจการปรับโครงสร้างหนี้
จัดทำแผนและบริหารแผนฟื้นฟูกิจการ
ซึ่งในการจัดทำแผนและบริหารแผนฟื้นฟูกิจการตามกระบวนการของศาลล้มละลายนั้น
ศาลมีอำนาจแต่งตั้งผู้ใดเป็นผู้ทำแผนในคดีนั้นๆก็ได้
ซึ่งบางส่วนลูกหนี้เดิมหรือเจ้าหนี้จะขอเป็นผู้ทำแผนและผู้บริหารแผน
บางส่วนผู้ให้บริการวิชาชีพจะเป็นผู้ทำแผนและบริหารแผน
ผู้ทำแผนและผู้บริหารแผนที่ดำเนินการเป็นธุรกิจวิชาชีพ
จะสามารถเป็นผู้ทำแผนและผู้บริหารแผนได้ในทุกคดี
โดยจะต้องมีคุณสมบัติและได้รับใบอนุญาตจากสำนักฟื้นฟูกิจการของลูกหนี้ กรมบังคับคดี ซึ่ง ณ วันที่
31 ธันวาคม 2552 มีผู้ที่ได้รับอนุญาตทั้งที่เป็นนิติบุคคลและบุคคล ให้ปฏิบัติหน้าที่เป็นผู้ทำแผนจำนวน
14 ราย และได้รับอนุญาตให้เป็นผู้บริหารแผนจำนวน 13 ราย
ซึ่งโดยส่วนใหญ่จะปฏิบัติหน้าที่เป็นทั้งผู้ทำแผนและผู้บริหารแผนไปพร้อมกัน
เช่นเดียวกับบริษัทย่อยของบริษัทฯ คือ ACS

ACS ซึ่งเป็นบริษัทย่อยของบริษัทฯ จัดว่าเป็นผู้ให้บริการรายใหญ่รายหนึ่ง
เช่นเดียวกับผู้ให้บริการอีกหลายรายในตลาดธุรกิจนี้ที่ได้รับใบอนุญาต อาทิ บริษัท ซี.เจ. มอร์แกน
จำกัด บริษัท เชอร์ชิลล์ ไพรซ์ แพลนเนอร์ จำกัด บริษัท สีลม แพลนเนอร์ จำกัด เป็นต้น
ส่วนการปรับโครงสร้างหนี้นอกกระบวนการของศาลล้มละลายนั้น
ไม่มีข้อกำหนดคุณสมบัติของผู้ทำหน้าที่ที่ปรึกษาการปรับโครงสร้างหนี้
ที่ปรึกษารายใหญ่ที่น่าจะเป็นคู่แข่งของบริษัทฯ
ในปัจจุบันพบว่าส่วนใหญ่จะเป็นบริษัทที่ถือหุ้นจากต่างประเทศ
ในขณะที่บริษัทที่บริหารงานโดยคนไทยมีอยู่น้อยราย ซึ่งในด้านของการแข่งขันนั้น ปัจจุบันถือว่า
ยังไม่รุนแรง แต่การแข่งขันจะมีมากขึ้นสำหรับลูกค้าที่มีขนาดใหญ่ มีหนี้สินจำนวนมาก
เนื่องจากผู้ให้บริการมีโอกาสได้ค่าธรรมเนียมมากขึ้นและได้รับความน่าเชื่อถือเพิ่มมากขึ้นจากการมีลูกค้ารายใหญ่
บริษัทฯและบริษัทย่อย มีข้อได้เปรียบคือ มีบริการครบวงจร
มีชื่อเสียงเป็นที่ยอมรับจากทั้งเจ้าหนี้และลูกหนี้
และมีความสัมพันธ์กับธุรกิจหลายกลุ่มในการแนะนำลูกค้าให้บริษัทฯ

ธุรกิจให้บริการบริหารสินทรัพย์ด้อยคุณภาพ

ขนาดของตลาดของลูกค้าในส่วนนี้
ในปัจจุบันส่วนใหญ่ยังอาจจะอิงกับปริมาณหนี้ที่อยู่ในสถานะฟ้องร้องดำเนินคดี
หรือค้างชำระเป็นเวลานาน
ซึ่งการให้บริการจะครอบคลุมถึงการจัดการด้านการตลาดกับหลักประกันที่ยึดมาด้วย
ตลาดส่วนนี้ดังที่กล่าวแล้ว จะมาจากทั้งระบบสถาบันการเงินหรือธนาคารทั้งของรัฐและเอกชน
และจากบริษัทบริหารสินทรัพย์ และอีกส่วนหนึ่งยังคงอยู่กับสถาบันการเงิน

จากข้อมูลเบื้องต้นของธนาคารแห่งประเทศไทย สำหรับ NPLs ที่ยังคงมีอยู่ในระบบจำนวนประมาณ
380,000 ล้านบาท คิดเป็นร้อยละ 4.84 ต่อสินเชื่อรวมทั้งระบบของกลุ่มสถาบันการเงิน โดย
NPLs ที่เพิ่มขึ้นจำนวน 51,171 ล้านบาท เป็น NPLs รายใหม่จำนวน 30,207 ล้านบาท
หรือคิดเป็นเกือบร้อยละ 60 ของยอด NPLs ที่เพิ่มขึ้น ในขณะเดียวมี NPLs
ที่เคยปรับปรุงโครงสร้างหนี้ไปแล้วจำนวน 13,355 ล้านบาท หรือคิดเป็นร้อยละ 26 ของ NPLs
ที่เพิ่มขึ้นใหม่ ซึ่งจะเห็นได้ว่าประเทศไทยนั้นยังคงมีปริมาณ NPLs อยู่ในระบบอีกเป็นจำนวนไม่น้อย
และสะท้อนให้เห็นว่าธุรกิจในด้านการบริหารสินทรัพย์ด้อยคุณภาพ
ยังคงเป็นธุรกิจที่มีปริมาณงานรองรับอย่างเพียงพอต่อไปอีกหลายปี

สำหรับในปัจจุบัน บริษัทที่เป็นผู้รับจ้าง รับโอน
หรือประมูลซื้อสินทรัพย์ด้อยคุณภาพมาบริหารนั้นมีอยู่หลายแห่ง มีทั้งธนาคาร
ที่ส่วนใหญ่จะจัดตั้งบริษัทย่อยของตนเองขึ้นมาบริหาร NPLs โดยเฉพาะ รวมถึงสถาบันการเงินต่างๆ
และบริษัทบริหารสินทรัพย์ของรัฐ ที่จะใช้วิธีว่าจ้างองค์กรภายนอกเป็นผู้บริหารให้กับตนเอง
ซึงในตลาดปัจจุบันมีองค์กรบริหารสินทรัพย์ต่างๆพอสรุปได้ดังนี้

+------------------------------+---------------------------------------+
| - บริษัทบริหารสินทรัพย์            | - บริษัทบริหารสินทรัพย์ อินเตอร์ แคปปิตอล      |
| กรุงเทพพาณิชย์ จำกัด             | อลิอันซ์ จำกัด                            |
+------------------------------+---------------------------------------+
| - บริษัทบริหารสินทรัพย์ เอ็น เอฟ    | - บริษัทบริหารสินทรัพย์ แม็กซ์ จำกัด           |
| เอส จำกัด                     |                                       |
+------------------------------+---------------------------------------+
| - บริษัท บางกอกแคปปิตอล         | - บริษัทบริหารสินทรัพย์ รัชโยธิน จำกัด         |
| อัลไลแอนซ์ จำกัด                |                                       |
+------------------------------+---------------------------------------+
| - บริษัทบริหารสินทรัพย์ สุโขทัย จำกัด | - บริษัทบริหารสินทรัพย์ ทวี จำกัด             |
+------------------------------+---------------------------------------+
| - บริษัทบริหารสินทรัพย์ จตุจักร จำกัด | - บริษัทบริหารสินทรัพย์ พาลาภ จำกัด          |
+------------------------------+---------------------------------------+
| - บริษัทบริหารสินทรัพย์ กรุงศรีอยุธยา | - บริษัทบริหารสินทรัพย์ สาทร จำกัด           |
| จำกัด                         |                                       |
+------------------------------+---------------------------------------+
| - บริษัทบริหารสินทรัพย์ สุขุมวิท จำกัด | - บริษัทบริหารสินทรัพย์ เพทาย จำกัด          |
+------------------------------+---------------------------------------+
| - บริษัท เอแคป แอ๊ดไวเซอรี่ จำกัด  | - บริษัทบริหารสินทรัพย์ พญาไท จำกัด          |
| (มหาชน)                      |                                       |
+------------------------------+---------------------------------------+
| - บริษัทบริหารสินทรัพย์ เอแคป จำกัด | - บริษัทบริหารสินทรัพย์ สตาร์ จำกัด           |
+------------------------------+---------------------------------------+
| - บริษัท แคปปิตอล แอดไวเซอรี่     |                                       |
| เซอร์วิสเซส                    |                                       |
|                              |                                       |
| (ประเทศไทย) จำกัด             |                                       |
+------------------------------+---------------------------------------+

โดยที่บริษัทที่ถูกจัดตั้งขึ้นมาเพื่อรับจ้างบริหาร
หรือบริษัทบริหารสินทรัพย์ที่จัดตั้งขึ้นตามพ.ร.ก.บริหารสินทรัพย์
ส่วนใหญ่เกือบทั้งหมดเป็นบริษัทที่จัดตั้งโดยสถาบันการเงินเพื่อรับบริหารหนี้ของสถาบันการเงินตนเองหรือผู้อื่น
บริษัทบริหารสินทรัพย์อิสระที่ไม่ขึ้นกับสถาบันการเงินใดๆ ซึ่ง ณ ปัจจุบัน
บริษัทที่มีลักษณะการให้บริการที่คล้ายคลึงกับของบริษัทฯ มีอยู่จำนวนไม่กี่รายเท่านั้น เช่น
บริษัทบริหารสินทรัพย์ พาลาภ จำกัด เป็นต้น

ในด้านการแข่งขันนั้น ปัจจุบันมีการแข่งขันเพิ่มมากขึ้น
เนื่องจากจะมีผู้ให้บริการรายใหม่เข้ามาสู่ตลาดเพิ่มมากขึ้น
ในการเสนอตัวเพื่อรับคัดเลือกเป็นผู้บริหารสินทรัพย์ด้อยคุณภาพ
ดังนั้นบริษัทฯต้องทำการคัดเลือกแข่งขันกับผู้เสนอบริการอีกหลายราย
ซึ่งบางรายก็เป็นผู้ประกอบการรายใหม่ อีกทั้งในปัจจุบัน พ.ร.ก. บริษัทบริหารสินทรัพย์
ได้กำหนดให้บริษัทบริหารสินทรัพย์สามารถรับจ้างบริหารสินทรัพย์ได้ด้วย
จากเดิมซึ่งมีข้อจำกัดให้ต้องรับโอนหรือซื้อสินทรัพย์ไปเท่านั้น
ทำให้บริษัทบริหารสินทรัพย์ในปัจจุบันมีความได้เปรียบกว่าบริษัทที่รับจ้างบริหารสินทรัพย์ด้อยคุณภาพทั่วไป
เนื่องจากมีทางเลือกในการที่จะเป็นผู้บริหารสินทรัพย์ด้อยคุณภาพในพอร์ตของตนด้วยตัวเอง
หรือจะจ้างนิติบุคคลภายนอกเป็นผู้บริหารเองก็ได้
ซึ่งก็จะทำให้โอกาสที่ผู้รับจ้างบริหารจะไปรับจ้างบริหารจากบริษัทบริหารสินทรัพย์มีโอกาสน้อยลง
อย่างไรก็ดี บริษัทฯมีบริษัทย่อยที่เป็นบริษัทบริหารสินทรัพย์อยู่แล้วคือ บบส.เอแคป และบบส.สตาร์
ดังนั้น บริษัทฯจึงมีศักยภาพในการแข่งขันที่ไม่น้อยกว่าบริษัทบริหารสินทรัพย์รายอื่นๆ
ที่เข้ามาแข่งขันในธุรกิจนี้
เนื่องจากบริษัทฯสามารถรับจ้างบริหารสินทรัพย์ด้อยคุณภาพจากบริษัทย่อยได้

สำหรับปัจจัยสำคัญที่จะทำให้บริษัทฯประสบความสำเร็จในการแข่งขันในธุรกิจการบริหารสินทรัพย์ด้อยคุณภาพนั้นประกอบด้วย

1.  บริษัทฯมีบุคลากร ที่มีประสบการณ์ และความเข้าใจในการแก้ปัญหาหนี้สินด้อยคุณภาพ
    โดยจะต้องสามารถพิจารณาและตัดสินใจถึงการรักษาสมดุลระหว่างการแก้ไขปัญหาให้ลูกหนี้อย่างยั่งยืน
    ความรวดเร็วในการแก้ปัญหา และการลดความสูญเสียให้แก่สถาบันการเงิน
    บุคลากรที่มีประสบการณ์ของบริษัทฯสามารถอบรมและสร้างทีมงานใหม่ที่มีคุณภาพเพื่อรองรับงานใหม่ได้
    ตลอดจนสามารถทำงานทดแทนกันและจัดสรรบุคลากรให้เป็นหัวหน้าของทีมงานใหม่
    หากมีงานเพิ่มเติมในอนาคตได้

2.  ระบบเทคโนโลยีและสารสนเทศที่มีประสิทธิภาพในการบริหารและจัดการข้อมูลให้ทันต่อเหตุการณ์
    และมีมาตรฐานเดียวกันกับสถาบันการเงินโดยทั่วไป

3.  ความมุ่งมั่นในการเป็นผู้บริหารสินทรัพย์มืออาชีพที่สามารถให้ความมั่นใจแก่ผู้ว่าจ้าง
    ซึ่งครอบคลุมทั้งความสามารถและประสิทธิภาพในการบริหารงาน
    ความมั่นคงในอนาคตระยะยาวของธุรกิจของบริษัทฯ

4.  บริษัทฯเสนออัตราค่าบริการที่เป็นธรรม
    และสามารถลดต้นทุนในการบริหารสินทรัพย์ด้อยคุณภาพของผู้ว่าจ้างได้

5.  บริษัทฯมีทางเลือกในการรับงานด้านบริหารสินทรัพย์ด้อยคุณภาพมากขึ้น
    เพราะสามารถดำเนินงานได้ทั้งในด้านการรับจ้างบริหาร ภายใต้การดำเนินงานของบริษัทฯ
    หรือเป็นผู้ประมูลซื้อพอร์ตสินทรัพย์ด้อยคุณภาพมาบริหารภายใต้บบส. เอแคป และบบส.สตาร์
    ซึ่งเป็นบริษัทย่อย

การดำเนินงานภายใต้การบริหาร NPLs จากหน่วยงานของรัฐ

ปัจจุบันบริษัทบริหารสินทรัพย์ของรัฐที่จัดตั้งขึ้นเพื่อดำเนินการติดตามและแก้ไขปัญหาหนี้ NPLs
โดยเฉพาะ เช่น บริษัทบริหารสินทรัพย์กรุงเทพพาณิชย์จำกัด (บสก. หรือ BAM)
บริษัทบริหารสินทรัพย์เพชรบุรีจำกัด (PAMC) บริษัทบริหารสินทรัพย์รัตนสินจำกัด (RAM)
บริษัทบริหารสินทรัพย์สุขุมวิทจำกัด (บสส. หรือ SAM) บรรษัทบริหารสินทรัพย์ไทย (บสท. หรือ
TAMC) และ บรรษัทบริหารสินทรัพย์สถาบันการเงิน (บบส. หรือ AMC)
โดยบริษัทบริหารสินทรัพย์เหล่านี้จะรับซื้อหรือรับโอนหนี้เสียมาจากธนาคารและสถาบันการเงินต่างๆเพื่อมาบริหารจัดการโดยเฉพาะ
เพื่อให้เกิดประสิทธิภาพมากกว่าที่ธนาคารหรือสถาบันการเงินจะเป็นผู้ดำเนินงานเอง
เนื่องจากธนาคารและสถาบันการเงินเหล่านั้นมีธุรกรรมด้านอื่นๆ ที่ต้องคอยดูแลอยู่
ทำให้การติดตามและบริหารหนี้อาจไม่มีประสิทธิภาพที่เพียงพอ
โดยที่บริษัทบริหารสินทรัพย์เหล่านี้สามารถที่จะดำเนินงานด้วยตัวเอง
หรือว่าจ้างให้ผู้บริหารเอกชนภายนอกมารับจ้างบริหารก็ได้ ปัจจุบันปริมาณ NPLs
ที่อยู่ในระบบนั้นคาดว่ายังมีอยู่ประมาณ 3-4% ของยอดสินเชื่อทั้งระบบของสถาบันการเงิน
ทั้งนี้เกิดจากสาเหตุหลักๆ 3 ประการที่กดดันให้ NPLs ยังไม่มีแนวโน้มลดลงตามเป้าหมาย คือ
ภาวะเศรษฐกิจโดยรวมที่ชะลอตัว เกณฑ์การจัดชั้นของธปท.ที่เข้มงวดขึ้น
และความผันผวนในตลาดการเงินโลก นอกจากนี้บริษัทฯยังเชื่อว่า NPL
เป็นสิ่งที่จะต้องมีเกิดขึ้นในระบบ โดยเฉพาะกับประเทศที่มีอัตราการเติบโตทางเศรษฐกิจค่อนข้างสูง
หรือกลุ่ม Emerging countries เช่นประเทศในภูมิภาคอาเซียน รวมทั้ง อินเดีย จีน เกาหลี
เป็นต้น ปริมาณของ NPLs ในประเทศไทยมีจำนวนมากพอและอาจจะมี NPLs
เพิ่มขึ้นจากแนวโน้มดอกเบี้ยที่สูงขึ้น ซึ่งเพียงพอที่จะนำรายได้และการเติบโตมาสู่บริษัทฯ
รวมทั้งมีธุรกรรมอื่นที่เกี่ยวเนื่องกับการบริหารหนี้ ซึ่งจะเป็นโอกาสทางธุรกิจแก่บริษัทฯเช่นกัน

อุตสาหกรรรมสินเชื่อส่วนบุคคลเพื่อการอุปโภคและบริโภค

ในปีที่ผ่านมา ระดับการแข่งขันของธุรกิจสินเชื่อเพื่อการอุปโภคและบริโภค
ได้ลดลงตามภาวะเศรษฐกิจที่ได้รับผลกระทบจากวิกฤกตการณ์ที่เกิดขึ้นในต่างประเทศเกือบทุกแห่ง
ไม่ว่าจะเป็นธนาคารหรือผู้ประกอบธุรกิจที่ไม่ใช่ธนาคาร
ไม่ได้เน้นในเรื่องของการขยายตัวของสินเชื่อมากนัก ยิ่งไปกว่านั้น
จากการที่ธนาคารแห่งประเทศไทยได้กำหนดเพดานอัตราดอกเบี้ย ค่าปรับ
และค่าบริการที่ผู้ประกอบธุรกิจสินเชื่อส่วนบุคคลสามารถเรียกเก็บจากลูกค้าได้ในอัตราไม่เกินร้อยละ
28 ต่อปี ได้ส่งผลให้รายได้ของผู้ประกอบการกลุ่มนี้ลดลงมาก
ในขณะที่ต้นทุนการเงินและต้นทุนหนี้สูญมีแนวโน้มเพิ่มขึ้น แต่อย่างไรก็ตาม
ในธุรกิจบัตรเครดิตเองยังมีการเคลื่อนไหวของธนาคารขนาดใหญ่ ที่อาศัยการมีฐานลูกค้ารายย่อย
เปิดตัวบัตรเครดิตใหม่ เช่นในรายของ ธนาคารไทยพาณิชย์ เปิดตัว Family Card
หรือการเตรียมเปิดตัวบัตรเครดิตใหม่ของธนาคารธนชาต
จึงน่าเชื่อได้ว่าการแข่งขันของธุรกิจบัตรเครดิตยังคงรอวันที่จะกลับมาอีกครั้งหนึ่ง

ธุรกิจบัตรเครดิต

ในสายธุรกิจบัตรเครดิต คู่แข่งที่สำคัญของบริษัทฯ คือ ธนาคารพาณิชย์ และบริษัทการเงินอื่น
โดยในรอบหลายปีที่ผ่านมา จำนวนบัตรเครดิตที่ออกโดยธนาคารพาณิชย์
และผู้ประกอบการธุรกิจบัตรเครดิตได้เพิ่มขึ้นอย่างต่อเนื่อง
โดยจากข้อมูลของธนาคารแห่งประเทศไทย (ธปท.)
รายงานตัวเลขการให้บริการบัตรเครดิตและสินเชื่อบัตรเครดิต พบว่า สิ้นเดือนธันวาคม 2552
จำนวนบัตรเครดิตที่ใช้ในระบบมีทั้งสิ้น 13,226,236 บัตร เพิ่มขึ้นจากระยะเดียวกันของปี 2551
จำนวน 517,708 บัตร หรือคิดเป็นร้อยละ 3.99

ทั้งนี้ จำนวนบัตรเครดิตดังกล่าว เป็นบัตรเครดิตที่ออกโดยธนาคารพาณิชย์ไทย 5,464,088 บัตร
เพิ่มขึ้น 448,056 บัตร หรือร้อยละ 8.93 เป็นบัตรเครดิตที่ออกโดยธนาคารต่างประเทศ
1,323,098 บัตร เพิ่มขึ้น 42,385 บัตร หรือร้อยละ 3.31
ขณะที่บัตรเครดิตของบริษัทประกอบธุรกิจบัตรเครดิตที่ไม่ใช่สถาบันการเงิน (นอนแบงก์) มีทั้งสิ้น
6,702,216 บัตร เพิ่มขึ้น 112,037 บัตร หรือร้อยละ 1.70
และสำหรับการใช้จ่ายผ่านบัตรเครดิตเดือนธันวาคมปี 2552 ที่ผ่านมา มียอดการใช้จ่ายผ่านบัตรรวม
101,590 ล้านบาท เพิ่มขึ้นจากระยะเดียวกันปี 2551 จำนวน 15,090 ล้านบาท หรือร้อยละ
17.44 ส่วนใหญ่เป็นการใช้จ่ายผ่านบัตรเครดิตของธนาคารพาณิชย์ไทย 61,789 ล้านบาท เพิ่มขึ้น
14,098 ล้านบาท หรือร้อยละ 29.56
ส่วนการใช้จ่ายผ่านบัตรเครดิตที่ออกโดยธนาคารต่างประเทศ มี 11,244 ล้านบาท เพิ่มขึ้น 293
ล้านบาท หรือร้อยละ 2.67 การใช้จ่ายผ่านบัตรนอนแบงก์ เพิ่มขึ้นร้อยละ 2.51 หรือ 699
ล้านบาท โดยมีการใช้จ่ายทั้งสิ้น 28,556 ล้านบาท

ดังนั้นจะเห็นได้ว่าการแข่งขันด้านบัตรเครดิต
มีการแข่งขันที่รุนแรงทั้งจากผู้ประกอบการที่เป็นสถาบันการเงินของไทยเอง
และผู้ประกอบการจากสถาบันการเงินต่างประเทศ เช่นเดียวกับธุรกิจสินเชื่อส่วนบุคคล

ธุรกิจสินเชื่อส่วนบุคคล

ในการประกอบธุรกิจสินเชื่อส่วนบุคคล คู่แข่งในตลาดที่อยู่ในระดับเดียวกันได้แก่ ได้แก่
ธนาคารพาณิชย์ และบริษัทการเงินอื่น อาทิเช่น บริษัท จีอี มันนี่ (ประเทศไทย) จำกัด บริษัท
อีซี่บาย จำกัด (มหาชน) บริษัท เซทเทเลม (ประเทศไทย) จำกัด และบริษัทพรอมิส (ไทยแลนด์)
จำกัด เป็นต้น โดยธุรกิจดังกล่าวนี้ปัจจุบันมีการปล่อยสินเชื่อที่ลดลง ดังเช่น
ข้อมูลจากธนาคารแห่งประเทศไทยได้รายงานตัวเลขสินเชื่อส่วนบุคคล พบว่า
มีบัญชีลูกหนี้สินเชื่อส่วนบุคคลในระบบทั้งสิ้น 8,754,695 บัญชี ลดลงจากระยะเดียวกันของปี 2551
จำนวน 1,577,487 บัญชี หรือร้อยละ 15.27 โดยส่วนใหญ่เป็นการลดลงของลูกหนี้นอนแบงก์
ซึ่งมีทั้งสิ้น 6,369,574 บัญชี ลดลง 1,273,244 บัญชี หรือร้อยละ 16.66
บัญชีลูกหนี้ของธนาคารต่างประเทศ มีทั้งสิ้น 695,395 บัญชี ลดลง 72,524 บัญชี หรือร้อยละ
9.44

อย่างไรก็ตาม ในส่วนของธนาคารพาณิชย์ไทยมีลูกหนี้ลดลง 231,729 บัญชี หรือร้อยละ 12.06
มีจำนวนบัญชีทั้งสิ้น 1,689,726 บัญชี โดยน่าจะมาจากนอนแบงก์เริ่มมีความระมัดระวัง
และดูแลความเสี่ยงของลูกค้าที่จะขอสินเชื่อส่วนบุคคลมากขึ้น ตามสภาพเศรษฐกิจที่ชะลอตัว
ขณะที่ยอดสินเชื่อส่วนบุคคลทั้งระบบมียอดคงค้างทั้งสิ้น 214,058 ล้านบาท ลดลง 15,079 ล้านบาท
หรือร้อยละ 6.58 โดยสินเชื่อของนอนแบงก์มียอดคงค้างทั้งสิ้น 95,897 ล้านบาท ลดลง 7,006
ล้านบาท หรือร้อยละ 6.81 ขณะที่ยอดคงค้างสินเชื่อของธนาคารต่างประเทศมีทั้งสิ้น 18,637
ล้านบาท ลดลง 2,793 ล้านบาท หรือร้อยละ 13.03

ขณะที่ยอดคงค้างสินเชื่อของธนาคารพาณิชย์ไทยมีทั้งสิ้น 99,524 ล้านบาท ลดลง 5,280 ล้านบาท
หรือร้อยละ 5.04 โดยมีสินเชื่อส่วนบุคคลที่ผิดค้างชะหนี้เกิน 3 เดือนขึ้นไป มียอดทั้งสิ้น 6,500
ล้านบาท ลดลงจากระยะเดียวกันของปี 2551 จำนวน 1,753 ล้านบาท หรือร้อยละ 21.24

ธุรกิจสินเชื่อเงินผ่อน

ปัจจุบันการซื้อสินค้าด้วยระบบเงินผ่อนของสมาชิกบัตรเงินผ่อนของกลุ่มสถาบันที่ไม่ใช่ธนาคารพาณิชย์หรือนอนแบงก์นั้น
เริ่มได้รับความนิยมลดลงมาก
ขณะเดียวกันก็ยังพบว่าปัจจุบันมีลูกค้าจำนวนมากก็หันไปใช้วิธีการซื้อสินค้าด้วยการผ่อนผ่านบัตรเครดิตแทน
โดยส่วนหนึ่งอาจเป็นผลมาจากการจัดกิจกรรมส่งเสริมการขายของบัตรเครดิตมีความน่าสนใจและจูงใจมากกว่า
ทั้งในแง่ของการให้ส่วนลด สะสมคะแนน และอัตราดอกเบี้ยที่ถูกกว่าบัตรสมาชิกเงินผ่อน
เนื่องจากบัตรเครดิตของสถาบันการเงินนั้นมีต้นทุนทางการเงินที่ต่ำกว่านอนแบงก์
นอกจากนี้การที่บัตรเครดิตมีระบบการป้องกันความปลอดภัย
และมีระบบการตรวจสอบข้อมูลที่มีความสะดวกรวดเร็วก็เป็นปัจจัยสำคัญที่ทำให้ร้านค้าปลีกหันมาให้ความสำคัญกับการขายสินเชื่อเงินผ่อนผ่านบัตรเครดิตมากขึ้น
อีกทั้งในส่วนของผู้ประกอบการสินเชื่อเงินผ่อนต่างๆ
จะมีความระมัดระวังมากขึ้นจากสภาพเศรษฐกิจที่ไม่สู่ดีในระยะหลังนี้
ทำให้ผู้ประกอบการที่เป็นนอนแบงก์ และถือเป็นคู่แข่งของ CAP OK หลายรายไม่ว่าจะเป็น อิออน
เพาเวอร์บาย อีซี่บาย เป็นต้น ต่างก็ต้องมีการปรับตัวในรูปแบบต่างๆ มากขึ้น

อย่างไรก็ตาม CAP OK ได้หลีกเลี่ยงการแข่งขันที่รุนแรง โดยหันมาเน้นการปล่อยสินเชื่อส่วนบุคคล
ด้วยการเลือกลูกค้าเงินผ่อนที่มีประวัติการชำระเงินดี
แล้วเสนอสินเชื่อส่วนบุคคลให้กับลูกค้ารายนั้นด้วยการคิดอัตราดอกเบี้ยพิเศษ
เพื่อจูงใจและรักษาฐานลูกค้าสินเชื่อเงินผ่อนไว้
รวมถึงการจัดโปรโมชั่นด้วยลูกเล่นในแง่ของดอกเบี้ยอัตราต่ำอย่างต่อเนื่อง เช่น คิดดอกเบี้ย
0-0.1% นาน 24-36 เดือน เป็นต้น

ธุรกิจสินเชื่อเช่าซื้อ

ผู้ประกอบธุรกิจในการให้บริการสินเชื่อเช่าซื้อสามารถแบ่งได้เป็น 2 ประเภท ประเภทที่หนึ่ง คือ
ผู้ประกอบการที่ให้บริการซื้อสินค้าเงินผ่อนสำหรับสินค้าที่ผลิตขึ้นเอง ผู้ประกอบการประเภทนี้ ได้แก่
บริษัท ซิงเกอร์ (ประเทศไทย) จำกัด (มหาชน) ประเภทที่สอง คือ
ผู้ประกอบการที่ให้บริการสินเชื่อเช่าซื้อผ่านร้านคู่ค้า บริษัทฯ
จัดอยู่ในผู้ให้บริการสินเชื่อเช่าซื้อประเภทที่สอง ซึ่งจะเน้นไปที่การเช่าซื้อรถจักรยานยนต์
โดยในกลุ่มบริษัทให้บริการสินเชื่อเช่าซื้อ และคู่แข่งในปัจจุบัน
ที่ให้บริการสินเชื่อเช่าซื้อในลักษณะดังกล่าว นอกเหนือจาก CAP OK แล้ว
ยังมีผู้ประกอบการรายอื่นๆ ซึ่งถือว่าเป็นคู่แข่งในอุตสาหกรรมเดียวกัน ได้แก่ บริษัท จีอี มันนี่
(ประเทศไทย) จำกัด บริษัท อีซี่บาย จำกัด (มหาชน) บริษัท เซทเทเลม (ประเทศไทย) จำกัด
บริษัท ซิงเกอร์ ไทยแลนด์ จำกัด (มหาชน) และบริษัท ไมด้า แอสเซท จำกัด (มหาชน) เป็นต้น

อุตสาหกรรมธุรกิจที่ปรึกษาทางการเงิน

ในปีที่ผ่านมาจากความซบเซาของภาวะเศรษฐกิจภายในประเทศและต่างประเทศ
ทำให้ไม่เอื้ออำนวยต่อการดำเนินธุรกิจวาณิชธนกิจ
โดยเฉพาะในส่วนของการระดมทุนในการเสนอขายหุ้นเท่าที่ควร
ผู้ประกอบการที่ต้องการระดมทุนสำหรับการเสนอขายหุ้นส่วนใหญ่ ยังเกรงผลกระทบจากปัจจัยหลายๆ
อย่าง เช่น ปัญหา Sub Prime ของสหรัฐอเมริกา การเพิ่มขึ้นของราคาน้ำมันในตลาดโลก
สถานการณ์ทางการเมืองที่รอผลการจัดตั้งรัฐบาลใหม่ ปัญหาค่าเงินบาทแข็งค่า รวมทั้งปัญหาเดิมๆ
คือความไม่สงบในชายแดนภาคใต้ของไทย ปัญหาต่างๆ เหล่านี้
ส่งผลต่อการตัดสินใจต่อการระดมทุนในตลาดหลักทรัพย์ทั้งสิ้น ทำให้ในปีที่ผ่านมา
ผู้ประกอบการส่วนใหญ่ไม่สนใจที่จะระดมทุนเพื่อการเสนอขายหลักทรัพย์
เพราะไม่แน่ใจว่าจะได้รับความสนใจจากนักลงทุน
ดังจะเห็นได้จากข้อมูลของมูลค่าการเสนอขายหลักทรัพย์ที่ออกใหม่ (IPO) ในปีที่ผ่านมา
มีสัดส่วนที่ลดลงอย่างมาก

จากข้อมูลของสำนักงาน ก.ล.ต. ในปี 2549 - 2552
มีมูลค่าการเสนอขายหลักทรัพย์ให้กับประชาชนครั้งแรก (IPO) เฉพาะหุ้นสามัญ สรุปได้ดังนี้

  --------------------------------------- -------- -------- -------- -------
                                          ปี 2549   ปี 2550   ปี 2551   ปี 2552

  มูลค่าเสนอขายหลักทรัพย์ให้กับประชาชนครั้งแรก     35,578   11,600   17,919   6,170
  (IPO) (ล้านบาท)                                                     
  --------------------------------------- -------- -------- -------- -------

  ที่มา : สำนักงานคณะกรรมการกำกับหลักทรัพย์และตลาดหลักทรัพย์

  * ข้อมูลเบี้องต้นเฉพาะหุ้นสามัญ ณ วันที่ 18 กุมภาพันธ์ 2553

สำหรับแนวโน้มการแข่งขันของธุรกิจที่ปรึกษาทางการเงินในส่วนนี้
คาดว่าเมื่อสภาวะทางเศรษฐกิจของประเทศมีทิศทางที่ดีขึ้น รัฐบาลสร้างความเชื่อมั่นให้ประชาชน
และมีนโยบายที่ชัดเจนในการสนับสนุนธุรกิจของประเทศ
ก็จะทำให้สภาพตลาดทุนของไทยกลับมาคึกคักอีกครั้ง
ซึ่งก็จะทำให้ธุรกิจที่ปรึกษาทางการเงินจะมีการแข่งขันที่รุนแรงขึ้นอีก
โดยในปัจจุบันนี้บริษัทหลักทรัพย์หลายแห่งหันมามุ่งเน้นธุรกิจที่ปรึกษาทางการเงินและ/หรือวาณิชธนกิจมากยิ่งขึ้น
เนื่องจากเป็นการเพิ่มรายได้ และสนับสนุนธุรกิจหลักทรัพย์ของตนเอง
รวมถึงการเพิ่มขึ้นของบริษัทที่ปรึกษาทางการเงินที่จัดตั้งขึ้นใหม่
โดยปัจจุบันมีผู้ประกอบการที่ปรึกษาทางการเงินที่ได้รับอนุญาตจากสำนักงาน ก.ล.ต.
และไม่ได้อยู่ระหว่างการถูกระงับการให้บริการ ณ วันที่ 31 ธันวาคม 2552 ทั้งสิ้น 77 ราย
ความสามารถในการแข่งขันของธุรกิจที่ปรึกษาทางการเงินในส่วนนี้ จะขึ้นอยู่กับคุณภาพของบุคลากร
ประสบการณ์ และความเชี่ยวชาญในการให้คำปรึกษาเป็นหลัก บริษัทฯมีข้อเสียเปรียบเนื่องจาก
บริษัทฯไม่ได้เป็นบริษัทหลักทรัพย์ซึ่งมีฐานลูกค้าและมีใบอนุญาตประกอบธุรกิจหลักทรัพย์ประเภทการจัดจำหน่ายหลักทรัพย์เพื่อเสนอบริการรับประกันการจำหน่ายหุ้นให้แก่ลูกค้า
อย่างไรก็ตามการที่บริษัทฯมีความสัมพันธ์ที่ดีกับบริษัทหลักทรัพย์ที่ให้บริการรับประกันการจำหน่ายหุ้น
ก็จะทำให้บริษัทสามารถสร้างความเชื่อมั่นให้กับเจ้าของกิจการในการเสนอขายหลักทรัพย์ของตนได้

อย่างไรก็ตาม
ถึงแม้การประกอบธุรกิจในส่วนของที่ปรึกษาทางการเงินในการนำหลักทรัพย์เข้าจดทะเบียนจะมีภาวะที่ซบเซาในปีที่ผ่านมา
แต่บริษัทฯ ซึ่งปัจจุบันได้ให้บริษัทย่อย คือ ACS
เป็นผู้ให้บริการงานที่ปรึกษาทางการเงินและวาณิชธนกิจ
ก็ยังสามารถให้บริการกับลูกค้าในด้านอื่นๆได้ เช่น ที่ปรึกษาการปรับโครงสร้างหนี้
และที่ปรึกษาในการหาผู้ร่วมทุนต่างๆ ซึ่งแสดงให้เห็นว่า ACS
สามารถให้บริการงานที่ปรึกษาทางการเงินแก่ลูกค้าได้หลากหลาย
ในสภาวะที่เศรษฐกิจไม่อำนวยต่อการลงทุนในตลาดหลักทรัพย์

4.4 การจัดหาผลิตภัณฑ์และบริการ 

ปัจจุบันบริษัทฯและบริษัทย่อย มีผู้บริหารและทีมงานในสายงานที่ปรึกษาทางการเงินและวาณิชธนกิจ
ที่ล้วนแล้วแต่เป็นผู้ที่มีประสบการณ์ในธุรกิจวาณิชธนกิจและการเงินมาเป็นเวลากว่า 10 ปี
รวมทั้งยังมีสายสัมพันธ์ที่ดีต่อลูกค้า โดยมีผู้ได้รับวุฒิบัตรจากชมรมวาณิชธนกิจ
สำหรับการเป็นผู้ที่สอบผ่านหลักสูตรที่ปรึกษาทางการเงิน และสามารถปฏิบัติงาน
เป็นผู้ควบคุมการปฏิบัติงานจำนวนรวม 4 ท่าน

ขั้นตอนหลักๆ ในการดำเนินงาน จะเริ่มต้นจากการศึกษาปัญหาของลูกค้า
รวมถึงศึกษากฎระเบียบที่เกี่ยวข้องต่าง ๆ
เพื่อหาแนวทางในการแก้ปัญหาให้กับลูกค้าตลอดจนให้คำแนะนำ สอบทานฐานะของกิจการ (Due
Diligence) โดยการสอบถามผู้บริหารและสอบทานเอกสาร
จัดเตรียมประมาณการทางการเงินหรือเอกสารที่เกี่ยวข้อง โดยการดำเนินงานจะรับผิดชอบเป็นทีม
และประสานงานกับหน่วยงานที่เกี่ยวข้อง (รายละเอียดของกระบวนการทำงานสำหรับแต่ละบริการ
บริษัทฯได้อธิบายไว้ในหัวข้อ 4.1 ลักษณะของผลิตภัณฑ์หรือบริการ)

สำหรับบุคลากรด้านการบริหารสินทรัพย์ด้อยคุณภาพนั้น
บริษัทฯมีทีมงานซึ่งมีประสบการณ์มาจากการทำงานในองค์กรที่เคยบริหาร NPLs
ตั้งแต่มีการประมูลซื้อสินทรัพย์จาก ปรส. เมื่อเกือบ 10 ปีก่อนที่ผ่านมา
นอกจากนี้ผู้บริหารและทีมงานแต่ละท่านต่างก็ทำงานคลุกคลีอยู่ในธุรกิจด้านการเงินการธนาคารมาอย่างยาวนาน
จึงมีประสบการณ์ด้านการบริหารการเงินเป็นอย่างดี
ดังนั้นทีมงานผู้บริหารงานด้านบริหารสินทรัพย์ของบริษัทฯ จึงมีความชำนาญในงานบริหาร
NPLsเป็นอย่างดี

ในขณะเดียวกันประสบการณ์ด้านการติดตามหนี้สินจากการบริหารสินทรัพย์ ทำให้ผู้บริหารของบริษัทฯ
สามารถบริหารงานในธุรกิจสินเชื่อเพื่อการอุปโภคและบริโภคได้เป็นอย่างดี
นอกจากนี้บริษัทฯยังมีผู้ร่วมทุนจาก โอริกซ์ คอร์ปอเรชั่น
ที่มีความชำนาญในการบริหารงานด้านสินเชื่อจากประเทศญี่ปุ่นร่วมลงทุนในธุรกิจดังกล่าว
ซึ่งนอกจากจะทำให้การบริหารงานมีผู้บริหารที่ผ่านประสบการณ์โดยตรงจากธุรกิจสินเชื่อในต่างประเทศ
ยังจะทำให้ธุรกิจด้านนี้มีช่องทางการขยายตลาดได้มากขึ้นไปอีก

4.5 งานที่ยังไม่ส่งมอบ

เนื่องจากลักษณะของงานทั้งที่ด้านการบริหารสินทรัพย์ด้อยคุณภาพ
งานด้านการให้สินเชื่อส่วนบุคคลเพื่อการอุปโภคและบริโภค
และงานที่ปรึกษาทางการเงินและวาณิชธนกิจจะเป็นงานต่อเนื่องที่จะต้องติดตามประสานงานไปจนกว่างานจะแล้วเสร็จ
ดังนั้นงานในปัจจุบันในส่วนธุรกิจบริหารสินทรัพย์ด้อยคุณภาพ
บริษัทฯยังรับจ้างบริหารพอร์ตตามสัญญาอยู่จำนวน 8 พอร์ต และบริษัทย่อย เอแคป (มาเลเซีย)
ยังรับจ้างบริหารอยู่จำนวน 1 พอร์ต ซึ่งคิดเป็นมูลหนี้ตามมูลค่าเงินต้นรวมกันประมาณ 43,993
ล้านบาท

ในขณะที่งานด้านที่ปรึกษาทางการเงินและวาณิชธนกิจ ที่อยู่ระหว่างดำเนินการให้บริการ
ถือเป็นงานที่ยังไม่ได้ส่งมอบของบริษัทฯ ซึ่ง ณ วันที่ 31 ธันวาคม 2552 มีจำนวนประมาณ 7 ราย
มูลค่าหนี้ในการปรับโครงสร้างหรือหาเงินทุนประมาณ 11,927 ล้านบาท